text: 1Yaya Dios munashcamanda Jesucristo japihuara paihua shimita camachigrichun nisha. Ñáuca Pablo ñucanchi quiric huauqui Sostenes nishcahuan cai cartata quillcasha cachaunchi. 2Tucui canguna Corinto llactaibi tiyac Diospa runaguna muntunma cai cartata cachaunchi. Canguna Jesucristota quirishcamanda Yaya Diosmi cangunata paihuaglla causachun nisha japira. Chasnallata tucui Señor Jesucristota mañaccunaga maibi tiyaushahuas tiyanmi. Paimi cangunatas ñucanchitas jatun mandac man. 3Cunan Yaya Dios ñucanchi Señor Jesucristohuas cangunata llaquisha mana manzharina cungailla causaita cangunama cuchun nishami tapunchi. 4Jesucristomanda Yaya Dios cangunata ashcata llaquishcaraicu caran cutin paihuan cuintasha paita pagrachu nini. 5Canguna Jesucristohuan shuglla tucushcamanda Dios canguna tucui causaibi yapa alita yanapashca canguna ali yuyaihuan rimangahua, tucui alita yachangahua. 6Cunan canguna chasna ali yuyaihuan ali shimihuan causaunguichimi ñucanchi Cristomanda yachachishcata ali uyashcaraicu. 7Chasnallata Señor Jesucristo shamusha ricurinata chapasha causaunguichimi. Chasna chapacpi Dios cangunata cushcaga mana imahuas pishingachu pai munashcata ushaihuan rangahua. 8Puchucai punzhagama paimi cangunata yanapasha sinzhiyachinga. Chasna racpi Señor Jesucristo bulltiamuna punzhaibi canguna jucha illac angaraunguichi. 9Caita yachanchimi Dios munashcamandami ñucanchita japira paihua churi ñucanchi Señor Jesucristohuan pariu causachun nisha. Chasnallata yachanchi pai rimashca shimi sirtu pactaringami, paita quirinalla man. 10Tucui quiriccuna, ñucanchi Señor Jesucristo niucshinami cangunataga casna rugauni shuc yuyaillahuan causaichi huauquiguna. Ama caran amu chicanda yuyarichichu randi shuc shungullahuan pariu yuyarisha causaichi. 11Cunan canguna caran amu chicanda yuyarisha piñanacusha mana alita cuintanacunguichi. Cloehua ailluguna rimahuanaura quiriccuna chasna tucunguna nisha huauquiguna. 12Chasnami yachin. Maicanguna Pablota uyac manchi ninguichi. Shuccuna Apolosta uyac manchi ninguichi. Shuccunaga Pedrota uyac manchi ninguichi. Shuccunaga Cristollata uyac manchi ninguichi. 13Imaraicuta chasna ranguichi. Cristo chaupirishcachu an. Ñáucachu cangunamanda cruspi huañura. Ñáuca shutihuan bautisarishcacharanguichi. 14Canguna muntunmanda mana pitas bautisaranichu, chimanda cushiyani. Ishcaillata (2) bautisarani Crispota Gayotas. 15Chasna acpi pihuas rimanata mana ushanzhu ñuca Pablo shutihuan bautisarishca ani nisha. 16Chasnallata Estéfanascunata bautisarani randi ñuca ricucpi mana mas bautisaranichu yachin. 17Ricuichi. Cristo mana cachahuarachu bautisagri nisha, randi Diospa quishpina shimita yachachigri nisha cachahuara. Chasna yachachisha mana runa yachashca yuyaihuanzhu camachini. Ñáuca chasna yapa yachaushca shimigunahuan chapusha camachicpiga Cristo cruspi huañushcami nisha yanga anma. 18Ñáucanchita quishpichingahua Cristo cruspimi huañushca nisha yachachini. Chi ucupachama riuc mana quiriccuna chi Diospa quishpina shimi yanga man nisha yuyarinaun. Randi quirisha quishpichitucuucunaga chi shimihuanmi Diospa ushaita charinchi nisha yachanchi. 19Diospa shimi unai ñaupa quillcashca nin: Cai mundumanda yapa yuyaiyuc runa yachachishcagunataga huaglichishami. Yapa yuyaiyuc agllaita paigunata pishi yuyaiyucta churashami nisha Dios nin paihua shimibi. 20Chasna acpi caita yuyarichi. Cai mundui ashca quishpichina shimiguna tiyanzhu. Mana. Dios tucui chi shimigunata upacuinta tucunata rashca. Chi yapa yuyaiyuc runaguna, mandashcagunata yachachiccunahuas, cai mundumanda yachaccunahuas ñucanchi rimashca shimita pactachisha quishpichishca tucunguichimi nishami yanga rimaunguna. Chasna rimagllaita Dios paiguna yuyarinagunata upacuinta tucunata rashca. 21Ñáa runaguna quiquin yuyaillahuan Diosta yachanata mana ushanaurachu yapa yachac ashallata. Astahuanbas Dios sirtu yuyac asha pai chicanda quishpichingahua casna rara. Paihua quiquin shimihuan tucui runagunata quishpichinata munara. Chi shuccuna Diospa shimi yanga man nigllaita chi camachishca shimihuanmi paita quiric runagunata quishpichinata munara. 22Israel runaguna mana-israel runagunahuas quirinata mana munanaunzhu. Israelgunaga pihuas mana rashcagunata ushaihuan ricuchihuai ñucanchi sirtu yachangahua ninaun. Mana-israel griego runagunaga mushuc yuyaigunata yachachihuai ñucanchi mas yachangahua ninauun. 23Ñáucanchiga Cristo cruspi huañushcamandallami yachachinchi. Chasna yachachicpi israelgunaga cruspi huañushca runata quirinata pinganayaita man nisha mana quirinaunzhu. Chi mana-israel runagunahuas mana quirinaunzhu chi shimi yanga asha mana balicchan nisha. 24Astahuanbas Dios japishca runagunaga israel ashas mana-israel ashahuas casna alita yuyarinchi, Cristoga cruspi huañusha Diospa ushaiyuc actas yuyaiyuc actas alita ricuchira. 25Runaguna ninaun Diospa yuyaiga yangami an, randi runamanda Dios yali yuyaiyuc anya. Paiguna Diospa ushai mana pactanzhu ninaun randi runamanda Dios yali sinzhi manya. 26Cangunallata yuyarichi huauquiguna. Dios cangunata japira paihua runaguna tucuchun nisha. Ñáa cangunahuacpi mana yapa yuyaiyuc runaguna tiyanaunzhu. Canguna muntunbi mana yapa amuguna, mana yapa mundu balichishca runaguna tiyanaunzhu. 27Chasna acpi Dios runagunata japisha mana cai mundu yuyaiyuc runagunataga japirami yuyaiyuc runagunata pingachingahua. Chasnallata mana ushayuc runagunataga japirami ushayuc runagunata pingachingahua. 28Mundu mana balichishca runagunatas, mundu mana munashca runagunatas, ima mana ricuriccunatas Dios japirami mundu balichishcagunataga yangayachingahua. 29Chasna racpi mana pihuas paihuacpi balic mani nisha alabarinata ushanzhu. 30Cangunaga Dios munashcamandami Jesucristohuan shuglla tucushca anguichi. Jesucristo cangunamanda huañushcata quirisha Diospa yuyaitami charinguichi. Paimandami Yaya Dios ñucanchi juchata perdunasha anchuchi man ñucanchi paihuacpi jucha illac tucuchun nisha. Paimi ñucanchi causaita Diospacpi sumacta alichiun, jucha mandashcamandas ñucanchita lugaryachin. 31Chasna unai ñaupa Diospa shimibi quillcashca ara casna nisha: Shuc runa pai rashcagunamanda ali mani nisha alabarina randimanda Dios rashcagunamandalla cushihuan rimachun nin.


c: text/html

text: 1Macedonia provinciacho tag waugui-panicunata cuyapäcog Tayta Dios alimi yanapash ofrendata cushishla shuntayänanpä. 2Jerusalencho cag waugui-panicunata yanapänanpä niptë paycunaga muchog caycarpis cushishlami saysica ofrendata shuntayash. 3Quiquëmi ricashcä ofrendananpä cagpita masta ofrendayashgantapis. 4Pobri cayaptin saysicata chasquiyta mana munaptëpis paycuna ruwacayämash shuntayashgancunata Jerusalencho cag waugui-panicunaman apanäpä. 5Saysicata shuntananpä cashgantaga manami ichiclatapis yarpargäsu. Puntataga paycuna promitiyash Tayta Diosninsi palabrancho nishgancunata lapantapis cumpliyänanpämi. Saypitanami nogacunatapis niyämash imata yäsishgätapis cumpliyänanpä. 6Gamcunapis ofrendata shuntayänayquipä Tito galaycasish cashuptiquimi payta ruwacorgä gamcuna cagman cutimur ofrendata shuntäsiyäshunayquipä. 7Gamcunataga Tayta Diosninsi lapanchöpis alimi yanapaycäyäshunqui payman yäracuyänayquipä, wilacuyninta wilacuyänayquipä, yachasicuyninta yachacuyänayquipä y cushishla pay munashganno cawanayquipäpis. Tayta Dios sayno yanapaycäyäshuptiquega gamcunapis Jerusalencho cag waugui-panicunata yanapäyänayquimi. 8Sayno nicä manami mana munaycagta shuntayänayquipä obligarsu, sinöga Macedonia waugui-panicuna cushish shuntayashganno gamcunapis ofrendata shuntayänayquipä cagta musyarmi. Sayno shuntayaptiquimi cuyapäcog cayashgayqui may-saychöpis musyacangapä. 9Gamcuna musyayanquimi Señorninsi Jesucristupis cuyapäcog cashganta. Saymi gloriacho rïcu cayninta cacharishpan cay pasaman shamur muchognöla ricacorgan. Sayno ricacorgan nogansipis gloriaman char rïcuno canansipämi. 10Waugui-panicuna, ganyan watanami gamcuna waquinpita más puntata ofrendata shuntar galaycuyargayqui. 11Sayno captinpis cananyag shuntayta manarä ushayaptiquimi yarpäsimö ofrendata cushish shuntayta ushayänayquipä. 12Ama laquicuyaysu shuntayashgayqui ofrenda walcala captinpis. Diosninsega cashganta mana cashgantapis musyanmi. 13Manami muchuyman churayta yarparsu gamcunata sayta nicä, sinöga lapansipis yanapänacunansita munarmi. 14Paycunapa mana captinpis gamcunapaga canrämi. Gamcuna muchuycho captiquinami paycunapis yanapäyäshunquipä. Jucninsi jucninsi sayno yanapänacushgaga manami pishipacushunpänasu. 15Tayta Diosninsipa palabranchöpis caynömi nican: “Ascata shuntagpis manami pusupacorgansu, ni walcalata shuntagpis manami pishëpacorgansu.” 16Tayta Diosninsitami agradëcicö Titupis noganöla gamcunapä yarparaptin. 17Saymi gamcuna cagman cutimunanpä niptë yupa cushicorgan gamcuna cagcho cayta munashpan. 18Tituwanmi juc wauguitapis cachaycämö. Say waugui Jesucristupa wilacuyninta wilacogcunata imaypis yanapanmi. Saypitami Macedonia waugui-panicuna niyan ali waugui cashganta. 19Saymi payta acrayash Corintupita Jerusalenman ofrendata apayaptë walquiyämänanpäpis. Say ofrendata Jerusalenman chäsiyaptëmi saycho cag waugui-panicuna cushicuyashpan Tayta Diosta agradëcicuyanga. Saynöpis tantyayanga gamcuna yanapäcog cayashgayquita. 20Diosninsi musyanmi mana yatapacog cashgäta. Sayno captinpis waquin runacuna nogapä lutanta mana yarpäyänanpämi say wauguita pushayäshä. 22Paycunawanmi cachaycämö juc waugui mastapis. Paypis Dios munashganno cawag wauguimi. Ali chasquiyänayquipä cashganta musyarmi paypis cushish caycan. 23Saycho Tito pï cashgantapis tapuyäshuptiqui wilayanqui nogawan wilacur pureg cashganta. Saynöla say ishcan wauguicuna pï cashgantapis tapuyäshuptiquega wilayanqui caycho cag waugui-panicuna paycunata cachayämushganta. Saynöpis wilayanqui Tayta Dios munashganno cawaycäyashganta. 24Gamcuna cagman chäyämuptin paycunata shumag chasquiycuyälay. Saynöpami may-saychöpis waugui-panicuna musyayanga nishgänöla cuyapäcog cayashgayquita.

robotstxt: allowed

filter: keep


text: 1Chi uras mandac amu Herodes nishcaga quiriccunata turmintachingahua callarira. 2Chasna rasha Juanba huauqui Santiagota cuchilluhuan picasha huanchichi nisha mandara. 3Chasna huanchicpi israelguna ali man nishcata uyasha amu Herodesca Pedrotas caudsayachisha japira. Chi punzha israelguna mana putasyachishca panda micuna jista punzha mara. 4Pedrota caudsayachisha carcelbi tapara. Pedro ama llucshisha quishpichun nisha Herodes chunga sucta (16) sundalugunata churara carcelbi Pedrota cuirangahua. Chuscu (4) sundaluguna caran uras cuiranaura. Amuga chi pascua nishca jista pasashcahuasha Pedrota carcelmanda llucshichisha nisha yuyarira israel runaguna ñaupacpi taripanghua. 5Chasna acpi Pedro tapashca tiyaura sundaluguna maquibi. Chasna agllaita tucui quiriccuna Diosta sinzhita mañaunaurami Pedromanda. 6Ñáa Herodes cayandi punzha llucshichingaraushca chi tuta Pedro puñuusha siriura chuscu sundaluguna, caranma ishcai ishcai (2) chaupi shungüi cadenahuan huatashca. Chasnallata chaupi sundalugunaga carcel pungüi cuiraunaura. 7Pedro pai puñusha siriushcai cungaimanda Diospa angel shamura, carcelbi punzhajlla ricurira. Chi angelga Pedrohua cushtillaspi tacasha rimara, Pedro uctalla nicchari. Chi angel chasna rimashcallai cadenaguna Pedrohua maquimanda pitirisha urmanaura. 8Chihuasha angel, Jatarisha camba llachapatas zapatostas churari nira. Chasna nicpi churarira. Angel cuti rimara, Camba capata japisha jacu nisha. 9Chasna nicpi llucshisha angelta catisha rira. Riusha yuyarira, Muscuunichu u sirtuchan nisha. 10Chasna risha punguta cuirauc sundaluguna mayanda pasanaura, mas chinicshinai cuirauc sundalugunatahuas pasanaura. Chihuasha canzhama llucshina jirumanda pungüi pactanaura. Chi punguga pai munailla pascarira. Chasna tucucpi paiguna carcelmanda llucshisha llacta ucuta ric ñambita riushcai angel cungaimanda chingarira, Pedro pai sapalla saquirira. 11Chasna tucucpi Pedro yuyarira, Cunan yachanimi sirtupacha jatun Yaya Dios paihua angelta cachashcami ñucata quishpichingahua Herodespa maquimanda, chasnallata israelguna paiguna munashcata ranamandahuas. 12Chasna tucushcata yuyarishcahuasha Pedro rira Juan Marcospa mama Mariahua huasima. Chibi ashca runaguna Diosta mañangahua tandarishca anaura. 13Pedro chima pactasha llactama llucshina punguta tacacpi shuc sirbic huarmihuahua Rodé nishca huasi ucumanda llucshisha rira pishan nisha yachangahua. 14Chi huarmihuahua Pedrohua shimita uyasha cushiyasha mana pascashachu huasi ucumallata callpara Pedromi pungüi shayaun nisha rimangahua. 15Chasna nicpi paita rimanaura, Nuspachangui, yanga mana rimanachu nisha. Randi Rodé yapa cutipara, Sirtutami rimani. Chasna nicpi, Mana Pedrochanga, paihua ayachari an ninaura. 16Paiguna chasna rimanaupis Pedroga punguta mas tacaura. Chasna tacaupi paiguna quiquin risha punguta pascasha Pedrota ricusha manzharisha cushiyanaura. 17Pedro huasi ucuma yaicusha maquihuan ricuchisha chunllaichi nira. Paiguna chunlla tucucpi rimara, Diospa Samaimi carcelmanda llucshichihuara nisha. Tucuita cuintashcahuasha painata nira, Caita rimagrichi Santiagota chasnallata tucui quiric huauquigunatahuas. Chihuasha pai llucshisha shuc partima rira. 18Chi cayandi tutamanda Pedro illacta ricusha sundaluguna yapa manzharinaura. Paigunapura cuintanacunaura, Imata tucuraya Pedrohuan, imasata llucshisha rishca anga nisha tapunacunaura. 19Herodesca Pedro illashcata uyasha Pedrota mascangahua mandara randi mascashahuas mana maibis tupanata ushanaurachu. Mana tupacpi Herodes chi Pedrota cuirauc sundalugunata cayasha Pedroga imata tucura nisha piñasha tapura. Randi mana imatas cutipanaupi amu Herodes shuc sundalugunata mandara, Chi Pedrota cuirac sundalugunata huanchichichi nisha. Chihuasha mandac amu Herodes provincia Judeamanda Cesarea nishca llactama causangahua rira. 20Chi uraspi Tiro Sidón nishca llactagunata amu Herodes yapa piña ara. Paigunaga Herodespa llactamanda micuna muyugunata micuccuna anaura. Chasna asha paiguna amu micuna muyuta cuti cachachun nisha, Herodes piñarishcata alichigrishunchi nisha paihuacpi risha rimanata munanaura. Tucui huin shamusha paita mas llaquishca yanapac Blasto nishca runahuan cuintanaura paiguna yuyarishcata yuyachingahua nisha. 21Chasna acpi Herodes pai rimashca punzhai paiguna shamunauchun nisha cachara. Chi rimashca punzha pactaricpi Herodes jatun mandac amu churarishcata churarisha, amu tiyarinai tiyarisha paigunata camachingahua callarira. 22Herodes chasna camachiupi chi auc runaguna caparinaura, Caiga diosmi, mana yanga runachu nisha caparinaura. 23Chi urasllaita Diospa angel amu Herodesta unguchira pai mana Diosta alabashcamanda. Chasna unguchicpi paita curu micucpi turmintarisha huañura. 24Chi uras Jesusta quiriccuna tucui partibi Diospa shimita rimasha purira. Chasna acpi ashca runaguna uyasha quirinaura. 25Chasna aushcai chi Antioquia llactai tiyac Jesusta quiriccuna tandachishca cullquita Bernabendi Saulondi, Jerusalenbi tiyac rucu quiriccunama cushcahuasha Jerusalenmanda llucshinaura. Llucshisha Juan Marcosta pushasha Antioquiama bulltiamunaura.


text: 1Jaqay tiempopeqa, yaku juturi kicharisqa kanqa, Davidpa ayllumpa jinataj Jerusalenpi tiyakojkunaj millay ch'ichi juchasninku pichasqa kanankupaj. 2Jaqay tiempopeqa, tukuy kay jallp'amanta lantispa sutisninkuta chinkachisaj, jinamanta manaña pipis chaykunamanta yuyarikunampaj. Jinallatataj profetasninkuta chay jallp'amanta chinkachisaj, chantá millay ch'ichi sonqoyojkunata, nispa nin Tata Diosqa. 3Chaypacha, sichus pipis Diospa sutimpi payllamanta parlayta munanqa chayqa, payta kikin tatasnillantaj nenqanku: Qan wañunayki tiyan, imaraykuchus llullakuspalla ninki: Kayqa Tata Diospa nisqan, nispa. Chantá kikin tatasnillantaj t'ojsinawan payta wañuchenqanku, payllamanta Diospa sut'inchajnin ruwakusqanrayku. 4Jaqay tiempopeqa, profetas kajkunapis mosqoypi jina rikusqankuta sut'inchayta p'enqakonqanku. Ni pipis, profetas churayta yachanku, chay qarasmanta ruwasqa p'achata churakonqachu pitapis ch'awkiyanampajqa. 5Manachayqa sapa ujpis nenqa: Noqaqa mana profetachu kani, manachayqa llank'aj runalla. Wawamantapacha campopi llank'aj kani, nispa. 6Sichus pipis payta taponqa: Chantá imanakorqankitaj cuerpoykipi chay nanasqas kanampaj? nispa chayqa, pay kutichenqa: Kawsaqesniypa wasinkupi kayta ruwawarqanku, nispa. 7Tukuy Atiyniyoj Tata Diosqa nin: Espada, oqharikuy michejpa contrampi, pichus yanapawaj kajpa contrampi. Wañuchiy chay michejta ovejasniytaj ch'eqeranqanku, Noqapis juch'uy kaj corderospa contrallankupitaj kasaj. 8Chay naciompi tiyakojkunamantaqa, kinsaman t'aqasqamanta iskay t'aqasqa jina wañonqanku. Kinsa kaj t'aqalla kawsayniyoj qhepakonqa, chay qhepakojkunataj ninawan probasqa kanqanku. Imaynatachus qolqe metalta ninapi ch'uwachanku, chayrí qorita ch'uwachanku, ajinata paykunata llimphuchasaj. Chaypacha paykunaqa sutiyta oqharenqanku Diosninkupaj rejsikapuwasqankurayku, Noqataj uyarisaj paykunata. Chantá paykunata nisaj: Aylluy kankichej, nispa, paykunataj kutichiwanqanku: Tata Diosqa Diosninchejpuni, nispa. Ajinataqa nin Tata Diosqa.


text: 1Rey Josafatqa ancha mentasqa askha qhapaq kayniyoqmi karqan, Ahabwantaq suegromasintin kapurqan. 2Chaymantataq pisi watakunamanta Samaria llaqtata uraykurqan rey Ahabta watukuq. Chaymi Ahabqa ovejakunata torokunata nak'achirqan Josafatpaqpas paywan riq llapan oficialkunapaqpas, hinaspa Josafat-ta Galaadpi Ramot contra maqanakuq riysinanta munaspa 3nirqan: –¿Galaadpi Ramot llaqtaman phawaykuqtiy riysiwankimanchu? nispa. Josafat-taq kutichirqan: –Ñoqapas soldadoykunapas huk-nisqan kashayku qanwanpas runaykikunawanpas, riysisqaykikun awqa-tinkuq riqtiykiqa. 4Ichaqa Señor Diospa munaynintaraq tapuchiy, nispa. 5Hinan Israel reyqa tawa pachak profetakunata huñurqan, hinaspa paykunata tapurqan: –¿Galaadpi Ramot llaqtaman phawaykuymanchu? Icha, ¿amachu? nispa. Profetakunataq kutichirqan: –Arí, phawaykuy, Diosmi qanman hap'ichisunki, nispa. 6Josafat-taq tapuykurqan: –¿Manachu kaypi kan Señor Diospa huk profetan? Paytapas tapurillasunmantaq, nispa. 7Ahabtaq Josafatman kutichirqan: –Arí, kashanmi huk profeta, paywan Señor Diosta tapuchinanchispaq. Payqa Imlaq churin Micaiasmi, ichaqa cheqnikunin paytaqa, manan hayk'aqpas allinkunata willawanchu, aswanpas mana allinkunallatapunin willawan, nispa. Josafat-taq nirqan: –Ama chay hinata rimaychu, nispa. 8Hinan Ahabqa huk oficialninta waqyarispa kamachirqan: –Imlaq churin Micaiasta pusarqamuway, nispa. 9Israel rey Ahabpas Judá rey Josafatpas rey p'achayoqmi kasharqanku, Samaria llaqtaman haykuna erapitaq tiyasharqanku kamachikuy tiyanankupikama, llapan profetakunataq ñawpaqenkupi profetizarqan. 10Quenaanaq churin Sedequiastaq fierro waqrakunata ruwakuspa qaparirqan: –Señor Diosmi nin: Kay waqrakunawanmi Siria runakunata waqranki llapanta wañuchinaykikama, nispa. 11Llapan profetakunapas kaqtakaman nirqanku: –Phawaykuy Galaadpi Ramot llaqtaman, atipankin, Señor Diosmi qanman hap'ichisunki, nispanku. 12Micaías waqyamuqta kachasqa runataq Micaiasta nirqan: –Llapan profetakunan huk-nisqalla reypa allinnintakama rimanku. Qanpas paykuna hina reypa allinninta rimallaytaq, nispa. 13Micaiastaq nirqan: –¡Señor Diospa sutinpin jurani, imatachus Diosniy rimanaypaq kamachiwanqa, chayllatan rimasaq! nispa. 14Chaymantataq reyman qayllaykurqan, hinan reyqa tapuykurqan: –Micaías, ¿Galaadpi Ramot llaqtaman phawaykuymanchu? Icha, ¿amachu? nispa. Micaiastaq nirqan: –Arí, phawaykuychis, atipankichismi, paykunataqa hap'ichisunkichismi, nispa. 15Reytaq ichaqa kutichirqan: –¿Hayk'a kutitan nisqayki: Señor Diospa sutinpi juraspan cheqaqkaqtaqa willawanki nispa? nispa. 16Hinan Micaiasqa nirqan: –Orqo-orqopi ch'eqesqatan llapan Israel runakunata rikurqani, mana michiqniyoq ovejakunata hina. Señor Diosmi nirqan: “Kay runakunaqa mana umalliyoqmi, sapanka wasinkuta ama llakisqalla kutipuchunku”, nispa. 17Israel reytaq Josafat-ta nirqan: –Nishaykin riki, manan hayk'aqpas kay runaqa allinkaqta willawanmanchu, aswanpas mana allinkaqllatapunin, nispa. 18Micaiasqa nillarqantaq: –Chhaynaqa, uyariy Señor Diospa rikuchiwasqanta: Señor Diostan rikurqani kamachikuy tiyananpi tiyashaqta, pañanpipas lloq'enpipas llapan hanaq pachapi kashaqkuna sayashaqta. 19Hinan Señor Diosqa tapuykurqan: –¿Pitaq rinman Israel rey Ahabta tanqariq, Galaadpi Ramot llaqtaman phawaykunanpaq, hinaspa chaypi wañunanpaq? nispa. Hinan nirqanku hukkuna hukta, wakinkunataq huk-hinata. 20Chayllamanmi huk espíritu Señor Diospa ñawpaqenman asuykuspa nirqan: –Ñoqan tanqarimusaq, nispa. Hinan Señor Diosqa tapuykurqan: –¿Imaynatataq ruwawaqri? nispa. 21Espiritutaq kutichirqan: –Reypa llapan profetankunatan llullakuyta rimachisaq, nispa. Chaymi Señor Diosqa nirqan: –Phaway q'otumuy, allinpunin kanqa, nispa. 22Chhaynaqa yachay, Señor Diosmi llullakuy espirituta llapan kay profetaykikunaq siminman churan, hinallataq Señor Diosqa wañunaykita unanchan, nispa. 23Hinan Quenaanaq churin Sedequiasqa qayllaykuspa Micaiasta uyapi ch'aqlaspa nirqan: –¿Maynintan Señor Diospa Espiritun ñoqamanta lloqsirqorqan qanman rimaykunasuykipaq? nispa. 24Micaiastaq kutichirqan: –Huk wasi ukhupi k'uchun-k'uchunta pakakuspa ayqekachakunki chay p'unchayñan yachanki, nispa. 25Chaymi Israel reyqa kamachirqan: –¡Hap'iychis Micaiasta, hinaspa llaqta kamachiq Amonman churiy Joasmanwan apaychis! nispa. 26Niychistaq paykunata: –Reymi kamachisunkichis carcelman wisq'anaykichispaq, hinaspa huch'uy t'antallata pisi unullatawan qonaykichispaq, allillan qhalilla ñoqa kutimunaykama, nispa. 27Micaiastaq nirqan: –Allinchus qhalitaqchus kutimunki chayqa, kay nisqayqa manan Señor Diospa siminchu, nispa. Yapaykuspataq nirqan: –Llapan runakuna, allinta kayta yuyaychis, nispa. 28Chaymantataq Israel rey Ahabqa Judá rey Josafatpiwan Galaadpi Ramot llaqtaman wicharqanku. 29Hinan Israel reyqa Josafat-ta nirqan: –Huk-hina p'achayoq maqanakuyman risaq, qantaq rey p'achaykiwan churakunki, nispa. Chhaynaqa, huk-hina p'achayoqmi Ahabqa maqanakuyman rirqan. 30Siria reyqa carretakunata purichiq umallikunatan kamachisqa: Aman piwanpas maqanakunkichischu, aswanpas Israel rey Ahabllawanmi, nispa. 31Carretakunata purichiq umallikunataq Josafat-ta rikurqospanku Israel rey Ahab kananpaq yuyarqanku, chaymi payman kutirirqanku phawaykunankupaq. Josafat qapariqtintaq Señor Diosqa yanaparqan, awqankunatapas paymanta karuncharqan. 32Chaymi carretakunata purichiq umallikunaqa mana Israel rey Ahabchu kasqanta rikuspa, manaña qatirqankuchu. 33Ichaqa huk soldadon wach'inawan ch'usaqllaman wach'irqan, chay wach'isqanmi Israel reypa coraza k'akllunta haykurqan. Chaymi Ahabqa carretan purichiqta nirqan: –¡Kutirichiy carretata! ¡Horqopuway maqanakuymanta! ¡K'irisqan kashani! nispa. 34Chay p'unchayqa sinchitapunin maqanakurqanku, chaymi reyqa Siria soldadokunaq chimpanpi ch'isinkama carretanman k'askaykukuspa sayasharqan. Inti chinkaykuytataq wañupurqan.


text: 1Israel runakuna, ama kusikuychischu, Diospi mana iñiyniyoqkuna hinaqa ama q'ochukuychischu. Diosniykichismanta t'aqakuspaykichismi qhelli huchapi purirqankichis, trigo saruchinakunapi qhelli huchata ruwasqaykichismantan pago chaskiykuyta munankichis. 2Trigoykichispas vinoykichispas manan kawsanaykichispaq kapunqachu, upi vinoykichispas manan ukyanaykichispaq kapunqachu. 3Manan Señor Diospa suyunpi tiyankichisñachu, aswanmi Efraín runakunaqa Egipto suyuman kutinkichis, Asiria suyupitaq mana mikhuna qhelli mikhunata mikhunkichis. 4Manan vino ofrendakunata Señor Diosman hich'ankichischu, manan sacrificiokunatapas payman haywankichischu. Chay sacrificiokunapas ayaq kasqanpi mikhuna hinan kanqa, pipas chayta mikhuqqa qhellichakunqan. Mikhunaykichisqa yarqaynillaykichispaqmi kanqa, chay mikhuytaqa manan Señor Diospa wasinman apaykunkichischu. 5¿Imanankichistaq hatun fiesta p'unchaypi? ¿Imanankichistaq Señor Diosman qayllaykuna hatun p'unchaypi? 6¡Uyariychis! Muchunamanta ayqeshaqtiykichispas Egipto runakunan hap'isunkichis, Menfis llaqtapin p'ampasqa kankichis. Qolqe illaykichistan kisa p'ampaykapunqa, tiyanaykichispin khiska wiñaykapunqa. 7Muchuna p'unchaykunañan chayamun, ayni-kutichina p'unchaykunañan chayamun. ¡Israel suyu, chayamusqanta yachachun! Qankunan ninkichis: Profetaqa mana yuyayniyoqmi, Diospa yuyaychasqan runaqa waq'an, nispa. Hucha q'epi kaspan chaytaqa ninkichis, chaymi sinchita cheqnikuwankichis. 8Efraín runakunata qhawanaypaqmi Diosqa profetanta churawan, qankunan ichaqa tukuy ñanniykunapi urmachiyta munawankichis, Diospa wasinpipas ñoqataqa cheqnikuwankichismi. 9Gabaa llaqtapi sucedesqanta hinan sinchitapuni waqllipurqankichis. Señor Diostaqmi mana chanin ruwasqaykichista yuyarinqa, hinaspan huchallikusqaykichismanta muchuchisunkichis, nispa. 10Señor Diosmi nin: Israelta chayllaraq tarishaspayqa ch'inneqpi uvastapas tarishayman hinan karqan, ñawpaq rikhuriq higosta hinan, ñawpa taytaykichiskunataqa rikurqani. Ichaqa Baal-peorman chayaspankun Baal diosman sonqollikurqanku, chay munakusqanku ídolo hinan ancha millakuyman tukupurqanku. 11Efrainpa hatun-kayninqa urpi hinan phalaripunqa, manañan kanqachu naceqkunapas, wiksallisqakunapas, wiksapi kamakuqkunapas. 12Wawankutaña uywanqaku chaypas, ñoqan llapallanta wañuchisaq. ¡Imaynaraqmi paykunaqa kanqaku paykunamanta t'aqakapuqtiy! 13Ñoqan Efrainta rikurqani Tiro llaqta hina munay cheqaspi sayarichisqata, chaywanpas wawankunataqa wañuchinapaqmi horqomunqa, nispa. 14Señor Diosníy, paykunaman qoy... ichaqa, ¿imatan qowaq? Wiksankuta sulluqman tukuchiy, ñuñunkutapas ch'alqe ñuñuman tukuchiy. 15Señor Diosmi nin: Gilgalpin mana chanillantapuni ruwashanku, chaypin paykunata cheqnikuni. Millaykunata ruwasqankumantan wasiymanta paykunata qarqosaq, manañan paykunataqa munakusaqchu. Llapa umallinkunaqa ñoqa contran sayaripunku. 16Efraín runakunaqa polvillo onqoyniyoq mallki hinan, ch'akisqa saphiyoqkunan, manañan rurupunkuchu. Wawayoqña kankuman chaypas, ñoqan luylusqa wawankuta wañuchisaq, nispa. 17Diosniymi paykunata wikch'unqa, manan Dios kasukuyta munarqankuchu. Suyukuna ukhupitaqmi tumaqaya purinqaku.


text: 1Tyicuan ta chiyo vaha ra cha nyaá nu tyayu cahnu cuan, nyehi̱ yɨhɨ́ ndaha ra noo libru tari caá noo tutu cha natuvi̱ yo. Ta nyaá letra ityi nuu ta ityi chata. Ta nyasɨ́ chi chihin ucha tahan sellu. 2Ta nyehi̱ noo ángel cha nyee xaan. Ta chaa xaan cahán ra ta ndacá tuhun ra: ―¿Yóó ra tahán chi nuña libru ihya ta sacanyaha ra sellu ihya? ―catyí ra. 3Soco ni ityi andɨvɨ ta ni ityi nu ñuhu ñayɨvɨ̱, ta ni ityi chichi ñuhú, ta yori maa cha cuví nuña libru cuan. Ta ni cha nyehe ñu nuu, ta ma cuvi. 4Ta yuhu chacu̱ chaa xain, vatyi yori maa quita̱ cha cuví nuña libru cuan. Yori maa cuví sacuaha, ta yori cuví nyehe nuu chi. 5Tyicuan ta noo ra cha vaha chahnu cuan catyí ra chii: ―Ma cuacu con. Vatyi ra cuví ndɨcaha o cuñí chi catyi, ra nyacá ñaha, ra vachi tata ra Judá, ra vachi tata rey David, ican ra cuvi̱ chasaha ra tacuhva cuví nuña ra nu libru cuan ta cahnya ra ndɨ ucha sellu cuan ―catyí ra. 6Tyicuan ta mahñu tyayu cuan ta mahñu ndɨ cumi cha nyitó cuan, ta mahñu ra cha vaha chahnu cuan, nyehi̱ chi noo Mbee Luhlu. Nanyaá tɨ ta caa tɨ cha chahñi̱ ñáyɨvɨ chi tɨ. Ucha tahan ndɨquɨ tɨ ta ucha tahan chɨtɨ nuu tɨ nyaá. Ta chɨtɨ nuu cuan ican cuví ndɨ ucha tahan Tatyi Ii Nyoo cha tachi̱ ra nicacahnu sɨquɨ ñuhu ñayɨvɨ̱. 7Ta ra cuví Mbee Luhlu cuan chaha̱n ra ta quehe̱n ra libru cuan cha yɨhɨ́ ndaha chiyo vaha ra nyaá nu tyayu cuan. 8Cuhva cha quehe̱n ra libru cuan, ndɨ cumi cha nyitó cuan ta ndɨ oco cumi ra cha vaha chahnu cuan cachicuɨñɨ̱ chɨtɨ ra nuu ra cuví Mbee Luhlu cuan. Ta tahan tahan ra cha vaha chahnu cuan nyisó ra arpa, noo cha tari caá guitarra caá. Ta canyisó tucu ra copa xuhun cuaan tyitu yɨhɨ́ cutu. Ta cutu cuan cuví chi tandɨhɨ cha chica̱n tahvi ñu cuenda Nyoo. 9Ta cachita̱ ra noo yaa chaa, ta catyí ra tyehe caa: Yoho cuví ra tahán chi cha quehun libru ihya, ta cahnyon ndɨ ucha sellu cha nyaá nu chi. Vatyi chihu̱n saha̱ ñáyɨvɨ. Ta chihin nɨñun sato̱n chi ndi vatyi coo vaha ndi chihin Nyoo. Ta cuví ndi ñáyɨvɨ ñuu nyihi ta ñuu nahnu nɨcacahnu ñuhu ñayɨvɨ, ñáyɨvɨ sɨɨn sɨɨn sahan cahán, ñáyɨvɨ sɨɨn sɨɨn tata. 10Chahu̱n ityi chi ndi vatyi cuví ndi rey ta cuví ndi sutu cha cuenda Sutu yo Nyoo. Ta cucunyaca ñaha ndi chi ñáyɨvɨ iyó sɨquɨ ñuhu ñayɨvɨ̱, cacatyí ra, chitá ra. 11Yaha̱ cuan ta nanyehi̱, ta chiñi̱ ndusu cha cahán cuaha xaan ángel, tayucú ra nicachico yuhu tyayu cahnu cuan, ta nu nyicú cumi tahan cha nyitó cuan, ta nu nyicú ra cha vaha chahnu cuan. Ta cuenda millón ángel nyicú cuan, nyehi̱. 12Ta chihin cha ñihi cahan ángel cuan, ta cacatyí ra: Ra cuví Mbee Luhlu cha chahñi̱ ñáyɨvɨ, tahán chi cha cunyaca ñaha ra, ta naquehen cuenda ra cha tyayɨɨ. Tahán chi naquehen cuenda ra cha chiñi tuñi. Tahán chi cha naquehen cuenda ra tandɨhɨ tunyee iñi. Tahán tucu chi cha cuhva yo gloria chi ra, ta sacahnu yo chi ra. Ta cahnu xaan ca ra cuví maa ra, cacatyí ángel cuan. 13Ta chiñi̱ tiqui cha cahán tandɨhɨ cha savaha̱ Nyoo, tandɨhɨ cha iyó andɨvɨ, ta sɨquɨ ñuhu ñayɨvɨ̱, tandɨhɨ cha iyó chichi ñuhú, ta chichi tyañuhu, tandɨhɨ cha savaha̱ Nyoo catyí chi tyehe caa: Cahnu xaan ca cuví ra cha nyaá nu tyayu. Cahnu xaan ca cuví ra cuví Mbee Luhlu. Ta nacuhva yo gloria chi ra. Ta na cunyaca ñaha ra tandɨhɨ maa tyembu, catyí tandɨhɨ cha savaha̱ Nyoo. 14Ta ndɨ cumi cha nyitó cuan catyí chi: ―¡Tyicuan caa na cuvi! ―catyí chi. Ta ndɨ oco cumi ra cha vaha chahnu cuan, cachicuiñi̱ chɨtɨ ra ta casacahnu̱ ra chi ra iyó tandɨhɨ tyembu.


text: 1Kusikuyniyojmin runaqa sajra runaspa yuyaychasqankuta mana jap'ikojqa, juchasapaspa ñanninkutapis mana qhatejqa, Diosmanta asikojkunawampis mana khuskachakojqa. 2Manachayqa, Diospa kamachisqampi pay sonqonta churan, chay kamachisqampitaj tuta p'unchay unanchan. 3Chay runaqa mayu kantupi sach'a jina, tiempompi poqoj, laqhesnenqa q'omerllapuni, manataj qawinchu. Tukuy ima ruwasqanqa ñawpajman rin allinta. 4Sajra runasrí mana jinachu kanku; paykunaqa wayrawan apachikoj paja jina kanku. 5Chayrayku sajra runasqa juiciopi mana kutichikuyta atenqankuchu, nitaj juchasapaspis cheqan runaspa tantakuyninkuman yaykonqankuchu. 6Tata Diosqa cheqan runaspa ñanninta waqaychan; sajra runaspa ñanninrí chinkayman pusan.


text: 1Uziaspa allchhin, Jotampa churin Ajaz Judapi rey kashajtin, Siriamanta rey Rezinwan, Israelmanta Remaliaspa churin Pekapiwan Jerusalenman wicharerqanku maqanakuspa jap'inankupaj, manataj chay llajtata atipayta aterqankuchu. 2Jinaqa Judapi rey Ajazman willamorqanku: Siriamanta kajkunawan, Efrainmanta kajkunapiwan ujllaman ujchakunku, nispa. Chayta uyarispa, reywan runasninwanqa maytapuni kharkatiterqanku, wayramojtin sach'as kuyunku, jinata. 3Chantá Tata Diosqa Isaiasta nerqa: Qanwan, churiyki Sear-jasubwan rey Ajazta taripamuychej, Pata Estanquej larq'an tukukun chayman, P'acha T'ajsana Jallp'a ñan pataman. 4Jinapi payta niy: Allinta qhawakuy, amataj llakikuychu; ama manchachikuychu, nitaj q'ewakuychu chay iskay q'oshñej nina k'aspismanta, Rezinwan, Sirioswan, Remaliaspa churinwan, chaykunaj k'ajaj phiñakuyninkumanta. 5Siriamanta kajkunawan, Efraín llajtamanta kajkunawan, Remaliaspa churinwan ima qampa contraykipi oqharikushanku, nishankutaj: 6Judajpa contrampi rinachej; paykunata mancharichimuspa, chay Judá jallp'ata jap'ikapunachej, chaymantaj churamunachej Tabielpa churinta rey kanampaj, nispa. 7Chaywampis Tukuy Atiyniyoj Tata Dios nin: Chayqa mana kanqachu, nitaj jayk'ajpis junt'akonqachu. 8Arampa jatun llajtanqa Damasco, Damascoj reynintaj Rezín. Efraínpa jatun llajtanqa Samaria, Remaliaspa churintaj Samariaj reynin. Sojta chunka phishqayoj watasmanta Efraínqa manaña nacionchu kanqa. 9Efraín naciompa jatun llajtanqa Samaria. Remaliaspa churintaj Samariaj reynin. Sichus qankunapis creesqaykichejpi mana sayankichej chayqa, manallataj sayayta atinkichejchu paykunaj ñawpaqenkupi. 10Tata Diosqa Ajazman nillarqataj: 11Señorniyki Tata Diosmanta uj señalta mañakuy, ukhu pachamantapis kachun, chayrí janaj pachamantapis kachun, nispa. 12Ajaztajrí nerqa: Mana mañakuymanchu, manataj Tata Diostaqa pruebaman churaymanchu, nispa. 13Chantá Isaías nerqa: Kunanqa uyariychej, Davidpa mirayninmanta kajkuna. Qankunapajqa runasta sayk'uchinaqa pisichu, Diosniytapis sayk'uchiyta munanaykichejpajqa? 14Kikin Señormin señalta qosonqachej. Qhawariychej, qharej mana chayasqan sipas wijsallikonqa, nacechikuspataj, wawanta Emanuelta sutichanqa. 15Wawaqa ñojñuta, abeja misk'itawan mikhonqa, mana allin kajta qhesachayta, allin kajtataj ajllayta yachanankama. 16Wawa manaraj yuyayninman chayashajtin, manchachikushanki, chay reyespa nacionninkoqa saqerparisqa kanqa. 17Tata Diosqa mana allin p'unchaykunata apachimusonqa qanman, aylluykiman, tataykej wasinman ima. Chay jinataj ni jayk'aj karqachu Efraín ayllu Judá ayllumanta t'aqakusqanmantapacha. Payqa kachaykamusonqa Asiriamanta reyta. 18Chaypacha Tata Diosqa silbarispa, Egipto karu mayusmanta runasta ch'uspista jina wajyanqa, Asiriamantataj abejasta jina. 19Chay tukuy jamuspaqa, qolluykukonqanku ch'in wayq'ospi, chhanka jusk'uspi, khishkarara ch'umispi, uywa ujyana qochaspi ima. 20Chaypacha Señorqa Éufrates Mayu chimpasmanta Asiria reywan, mañarisqa cuchillowan jina israelitasta rasphanqa tukuy chujchasninta, sunkhasninta, tukuy cuerponta ima. 21Chaypacha runaqa uj wakata, iskay ovejastawan uywakonqa. 22Ajinamanta lecheqa ashkha kanqa; chayrayku mikhonqanku ñojñuta, abeja misk'itawan chay jallp'api qhepakojkunaqa. 23Chaypacha waranqa uva sach'asniyoj jallp'aman, waranqa qolqe valejman, khishkarara ch'umi junt'aykonqa. 24Chaymanqa runas arcoswan, flechaswan ima k'ita animalesta jap'ejlla yaykonqanku, imaraykuchus chay tukuynin jallp'asman khishkarara ch'umis junt'aykonqa. 25Chay tukuynin lomasta ñawpajtaqa chujchukawan allaj kanku, chayman manaña chayanqankuchu, khishkasta, manchachikuspa. Chayqa kanqa wakasta, ovejasta michinallapajña.


text: 1Creeypi kallpayojkunaqa pisi kallpayojkunata yanapana ñawpajman rinallankupajpuni; ama noqallanchejpajchu allin kayta mask'ana. 2Sapa ujninchej runa masinchejta kusichina, imatapis paypa allinnimpaj ruwaspa, ajinamanta creeypi wiñachisqa kanampaj. 3Cristopis mana Paypa allinnillantachu mask'arqa. Diosmanta Qhelqasqapi nin: Chejnisojkunaj toreyasusqankupis Noqaman chayawan, nispa. 4Ñawpajta qhelqasqa kajqa yachachinawanchejpaj qhelqasqa karqa, Diosmanta Qhelqasqapi pacienciakuspa, sonqochakuspataj suyakuyniyoj kananchejpaj. 5Pacienciata, sonqochakuytawan qoj Dios uj yuyayllata qankunaman qochun Cristo Jesusman jina. 6Ajinamanta tukuyniykichej uj sonqolla, uj simillataj Señorninchej Jesucristoj Tatan Diosta yupaychaspa, jatunchankichej. 7Ujkuna ujkunata k'achata jap'iychej, imaynatachus Cristopis jap'ikapuwarqanchej, ajinata, Dios jatunchasqa kanampaj. 8Kayta niykichej: Cristoqa jamorqa judiosta sirvej, Diospa cheqa kayninta rikuchinampaj, chantaqa ñawpa tatasman imatachus Dios nerqa qonanta, chayta junt'anampaj. 9Jinallataj jamorqa mana judío kajkuna Diosta yupaychanankupaj khuyakuyninrayku. Diosmanta Qhelqasqapi nin: Chayrayku mana judío kajkuna ukhupi yupaychasqayki, takisajtaj sutiykiman, nispa. 10Ujtawan nillantaj: Mana judío kajkuna, kusikuychej Diospa ayllunwan khuska, nispa. 11Ujtawampis nillantaj: Tukuy mana judío kajkuna, Señorta yupaychaychej, sutintataj jatunchaychej tukuy naciones, nispa. 12Isaiaspis nillantaj: Isaípa saphinmanta uj kamachej rikhurenqa. Payqa sayarenqa mana judío kajkunata kamachinampaj, paykunataj Paypi suyakonqanku, nispa. 13Suyakuyta qoj Dios tukuy kusiywan, sonqo tiyaykuywan creesqaykichejrayku qankunata junt'achichun, Espíritu Santoj atiyninwan Diospi mayta suyakunaykichejpaj. 14Hermanosníy, noqa allinta yachani qankuna k'acha kaywan, tukuy yachaywan junt'a kasqaykichejta, qankunapura yuyaychanakunaykichejpaj. 15Chayrayku hermanos, mana manchachikuspa qhelqamuykichej qankunata yuyarichinaypaj chay tukuy yachasqaykichejtaña, Diosqa kay ruwanata junt'anaypaj atiyta qowasqanmanta. 16Jesucristoj kamachin kani, sacerdote jina sirvispa Diospa evangelionta mana judío kajkunaman willaranaypaj, paykuna sumaj jaywana jina Diospaj t'aqasqa kanankupaj Espíritu Santonejta. 17Ajinaqa tiyapuwan ari, Cristo Jesuspi imamantachus jatunchakunay Diosta sirvisqaymanta. 18Noqaqa sut'ita nisaj, imatachus Cristo noqanejta ruwasqanta, chayllata. Cristoqa parlasqaywan, ruwasqaywantaj mana judío kajkunata Diosman pusan Payta kasunankupaj. 19Milagroswan, señaleswan ima Espíritu Santoj atiynimpi Cristoj evangelionta junt'achini Jerusalenmanta, tukuynejman Ilíricoj muyuyninkama. 20Chay jinamanta maytapuni munarqani evangeliota willarayta, maypichus Cristomanta manaraj uyarinkuchu, chaypi, ama wajpa willayta qallarisqanman yaykunaypaj. 21Diosmanta Qhelqasqapi nin: Pikunamanchus manaraj Paymanta willarqankuchu, chaykunaqa Payta rikonqanku. Mana jayk'aj Paymanta uyarejkunataj entiendenqanku, nispa. 22Chayrayku sapa kuti munani qankunata watukoj jamuyta, manataj atinichu. 23Kunanqa kay llajtaspi willayta tukusqayrayku, ñawpaj watasmantapachataj qankunata watukuyta munasqayrayku, 24Españaman rej jina qankunata watukuyta yuyani. Jaqayman rishaspa, qankunata rikuyta munani, qankunawan kusikuytawantaj, munayman qankuna yanapanawaykichejta Españaman chayanaypaj. 25Kunanrí Jerusalenmanraj rishani jaqaypi kaj hermanosman yanapata apaspa. 26Macedoniapi, Acayapiwan kaj hermanos qolqeta tantarqanku, Jerusalenpi creejkuna ukhupi wajcha hermanosta yanapanapaj. 27Ni pej nisqallan tukuy sonqo chayta ruwarqanku, imaraykuchus mana judío kajkunamanta creejkuna manu kanku judiosman. Sichus mana judío kajkuna Diospa bendicionesninta judiosnejta jap'erqanku chayqa, paykunapis kay pachapi kapuyninkuwan creejkuna judiosta yanapananku. 28Ajinaqa kay qolqeta creejkuna judiosman jaywapuytawan, Españaman rej jina watukusqaykichej. 29Yachani qankunata watukoj jamuspa, Cristoj evangeliompa bendicionesninwan junt'a chayamunayta. 30Hermanos, mañakuykichej Señorninchej Jesucristonejta, Espíritu Santoj munakuynimpi ima, Diosmanta mañapunawaykichejta, noqawan khuska kallpakuspa, 31Judeapi mana creejkunamanta Dios waqaychanawanta. Mañapullawaychejtaj, kay apashani, chay qolqe Jerusalenpi creejkunapaj allin kanampaj. 32Ajina kajtin, Diospa munayninman jina kusisqa chayamuspa, qankunawan khuska samarikusaj. 33Sonqo tiyaykuyta qoj Dios qankunawan kachun. Ajina kachun.


text: 1Chunka tawayoq watamantañan wakmanta Jerusalén llaqtata Bernabepiwan rirqani, Titotawan pusarikuspa. 2Rikhuriypi Dios niwaqtinmi Jerusalén llaqtataqa rirqani, hinaspan chaypi sapaqllapi huñurikuspayku allin reqsisqa umallikunaman willarqani mana judío runakunaman allin willakuykunata willasqaymanta. Chaytan willarqani ñawpaq llank'asqaypas kunan llank'ashasqaypas ama yanqa kananpaq. 3Ñoqawan kashaq Titopas mana judío runa kashaspa, qhari-kaynin señalasqa kananpaqqa manan kamachisqachu karqan. 4Llulla wawqekunan ichaqa mana piqpa yachasqallan haykumurqanku qhari-kayninkuta señalachikunankupaq kamachikuspa. Paykunaqa qhamiyaq hinan haykumurqanku Jesucristowan hukllachasqa kaspa libre kasqaykuta qhamiyanankupaq, hinaspa wakmanta kamachikuy simiman watawanankupaq. 5Chaywanpas manapunin paykunataqa chhikallantapas kasurqaykuchu, cheqaq allin willakuykuna qankunapaq mana waqllichisqa kananpaq. 6Chay allin reqsisqa umallikunaqa manan ima wak yachachikuytapas yachachisqayman yapaykurqankuchu. (Hinaña allin reqsisqa karqanku chaypas, manan ñoqapaqqa imananpaschu, Diosqa manan runakunaq rikch'ayninta qhawaspachu juzgan). 7Aswanmi, mana judío runakunaman allin willakuykunata willanaypaq Diospa churasqan kasqayta reqsiwarqanku, imaynan Pedropas judío runakunaman Cristomanta allin willakuykunata willananpaq churasqa karqan hinata. 8Judío runakunaq apostolnin Pedrota kallpachaq Diosllataqmi ñoqatapas mana judío runakunaq apostolnin kanaypaq kallpachawarqan. 9Chaymi allin reqsisqa umallikuna Jacobo, Pedro, Juanpiwan Diospuni kay llank'anata qowasqanta reparawaspanku, ñoqata Bernabetawan paña makinkuwan hap'iykuwarqanku huk sonqolla kashasqaykuta rikuchinapaq. Hinaspan niwarqanku: Allinmi, mana judío runakunaman willaq rinkichis chayqa, ñoqaykutaq judío runakunaman willamusaqku, nispa. 10Wakchakunata yuyarikunallaykumantan valekuwarqanku, chaytan ñoqaqa tukuy sonqopuni ruwarqani. 11Antioquía llaqtaman Pedro chayamuqtinmi uyanpi anyarqani pantashasqanrayku. 12Jacoboq kachamusqan wakin runakuna manaraq chayamushaqtinmi, Pedroqa mana judío runakunawan kuska mikhurqan, chayamuqtinkutaq ichaqa mana judío runakunamanta t'aqakuspa anchhuripurqan judío t'aqa runakunata manchakusqanrayku. 13Chaymi wakin iñiq judío runakunapas Pedrowan kuska iskay uya kallarqankutaq, kikin Bernabepas chay iskay uya-kayninkuwan aysachikullarqantaq. 14Ichaqa allin willakuykunaq cheqaq yachachikuyninman hina mana allinta purisqankuta rikuspaymi, Pedrota llapa huñuykusqaq qayllanpi nirqani: Qanqa judío runa kashaspan, mana judío runa hinachu kawsashanki, ¿imanaqtintaq mana judío runakunatari tanqaykushanki judío runaman t'ikrakunankupaq? nispa. 15Ñoqanchisqa judío runakunan kanchis nacesqanchismantapacha, manan huchasapa mana judío runakunachu. 16Chaywanpas yachanchismi, runaqa manan kamachikuy simita hunt'asqanraykuchu chaninchasqaqa, aswanpas Jesucristopi iñisqanraykullan, ñoqanchispas Jesucristopin iñinchis, chay iñiyrayku chaninchasqa kananchispaq, manataq kamachikuy simita hunt'asqanchisraykuchu. Manan pipas kamachikuy simita hunt'asqanraykuqa chaninchasqachu kanqa. 17Ñoqanchischus Cristowan hukllachasqa kaspa Diospa chaninchawananchista maskhaspa, huchasapa kasqanchista reqsichikunchis chayqa, ¿chayraykuchu Cristoqa huchallikuq runaman tukuchipuwanchis? Manapunin. 18Imatapas thunisaq hinaspa wakmanta sayarichisaq chayqa, ñoqa kikiymi kamachikuy simi p'akiq kani. 19Ñoqataqa kamachikuy simin wañuchiwarqan, chaymi kamachikuy simipaqqa wañusqaña kani Diosllapaqña kawsanaypaq. 20Cristowan kuska chakatasqañan kani, chaymi mana ñoqañachu kawsashani, aswanpas Criston ñoqapi kawsashan. Cuerpopi kunan kawsashaspayqa Diospa Churinpi iñispaymi kawsashani, paymi munakuwarqan, chaymi ñoqarayku wañurqan. 21Diospa khuyapayakuynintaqa manan pisichanichu, kamachikuy simita kasukuywanchus chaninchasqa-kay kanman chayqa, yanqapaqmi Cristoqa wañunman karqan.


text: 1Chaymantaqa ruwallankitaj uj altarta acacia maderamanta, chaypi inciensota q'oshñichinapaj. 2Chay altarqa tawantin ladosnin chhikachajkama kanqa; sapa lado tawa chunka phishqayoj centimetrosniyoj kanqa, sayayninmampis jisq'on chunka centimetrosniyoj. Wajras jina ruwasqaqa ujlla kanqa chay altarwan. 3Chaytataj tukuyninta qori puruwan lluch'erqonki, jinallataj kirpananta, muyuyninta, wajrasninta ima; kantusnintataj qorillawantaj muyuykuchinki jark'achata jina. 4Chay jark'acha jina chay urasninmantaj k'askarachinki, qorimanta ruwasqa muyu ninrista tawantin esquinasninman k'aspiswan jusk'uykuchiytawan, chaymanta oqharispa apanapaj. 5Chay k'aspistapis acacia maderamanta ruwanki, jinaytawantaj qoriwan lluch'erqonki. 6Chaytaqa veloj ñawpaqenman churanki, Diospa trato ruwasqan arca churasqa kashan chay Khuyakuyta Tarina Cheqapi, chay qayllaman, mayqempa kirpanampi Noqa qanwan tinkukusaj, chay arcaj ñawpaqenman. 7Chay altarpa patampi Aaronqa inciensota sumaj q'apashajta q'oshñichenqa. Chaytaqa sapa paqarin ruwanqa k'anchanaswan ruwananta ruwashaspa. 8Jinallataj ch'isiyaykuytapis k'anchachinasta jap'ichiytawan, inciensota q'oshñichillanqataj. Chaytaqa Tata Diospa ñawpaqempi ruwanqapuni, jinallataj qhepaman wiñaypaj mirayniykichej kajkunapis. 9Kay altar patapeqa amapuni waj inciensotaqa q'oshñichinkichejchu, nitaj jaywankichejchu uywa wañuchisqa q'olachinasta, nitaj ch'aki mikhuy ofrendastapis, nillataj vino ofrendatapis chayman ch'ajchunkichejchu. 10Chay altarpa wajrasnin patapi Aaronqa jucharayku uywa wañuchisqaj yawarninta jaywanqa uj kutillata sapa wata, juchaj cuentanmanta. Chaytaqa uj kutillatapuni ruwanqa Aaronqa sapa watapi tukuy tiempopaj. Chaytaj Tata Diospajqa t'aqasqa may santomin kanqa. 11Tata Diosqa Moisesman parlaspa, nerqa: 12Maypachachus israelitasta yupanki chaypacha, sapa ujninku qolqeta churachunku Tata Diosman kawsayninkumanta pagaspa, ama ima onqoypis kanampaj ajinata yupashajtiyki. 13Sapa uj yupasqa kasqanman jina, Tata Diospaj churachun khuskan qolqeta, Dioswan Tinkukuna Toldopi qonku, chay qolqeman jina. Chay qolqemin Tata Diospaj ofrendaqa. 14Yupachikojkunamanta iskay chunka watasniyojmanta pataman ofrendata Tata Diosman qonanku tiyan. 15Sapa ujninku khuskan qolqeta churananku tiyan kawsayninkumanta pagaspa; qhapajkuna mana astawanchu, wajchasrí mana aswan pisitachu. 16Ajinata qanqa jap'inki israelitaspa ofrenda qolqeta kawsayninkumanta paganku, chayta, chaytataj apanki Dioswan Tinkukuna Toldoman, chaypi imasllatapis ruwanapaj. Chay kanqa israelitas yuyarisqa kanankupaj Tata Diospa ñawpaqempi kawsayninkumanta pagaspa. 17Ujtawan Tata Diosqa Moisesman nillarqataj: 18Ruwallankitaj uj ch'illamita broncemanta mayllakunapaj, sayanampis broncellamantataj kanqa. Chayman yakuta churaspa, churanki altarwan Dioswan Tinkukuna Toldowan kashan, chay chawpiman. 19Chay ch'illamimanta yakuta orqhospa, Aaronqa churisninwan mayllakonqanku makisninkuta, chakisninkutawan. 20Chay jinata mayllakonqanku Dioswan Tinkukuna Toldoman manaraj yaykushaspa, ama wañunankupaj; kikillantataj ruwanqanku manaraj altarman qayllashaspa uywa wañuchisqa q'olachinata Tata Diosman jaywanankupaj. 21Ajinata chay yakuwan mayllakonqanku makisninkuta, chakisninkutawan ama wañunankupaj. Chay ruwanaqa kanqa uj ley wiñaypaj, Aaronpaj, churisnimpajpis. 22Tata Diosqa ujtawan Moisesman nillarqataj: 23Qanqa ajllay sumajta q'apashaj imasta: Sumajnin kaj sojta kilos mirrata, kinsa kilos canelata, kinsa kilos jina sumaj q'apashaj cañata, 24sojta kilos acaciata, Dioswan Tinkukuna Toldopi mashkhachus peso churasqa kasqanman jina pesaspa, kinsa litros khuskanniyoj olivo aceitetawan. 25Chaykunamanta ruwanki Diospaj t'aqanapaj jawina aceiteta, imaynatachus q'apashaj jawinasta ruwajkuna ruwanku, ajinata. Chaymin Diospaj t'aqanapaj aceite kanqa. 26Chaywan jawinki Dioswan Tinkukuna Toldoj patanta, jinallataj Diospa leyninwan kashan, chay arcatapis. 27Jawillankitaj mesatapis tukuy imasnintinta, k'anchachinata tukuy imasnintinta, inciensota q'oshñichina altarta, 28q'olachina altarta tukuy imasnintinta, mayllakuna ch'illamita, maypichus sayasqa kashan chaynintinta. 29Ajinamanta chaykunata Tata Diospaj t'aqanki, tukuynintaj may santo nisqa Tata Diospaj t'aqasqa kanqa. Tukuy imas chayman chayaykojqa Tata Diospaj t'aqasqallataj kanqa. 30Chaymantaqa chay aceitewan jawillankitaj Aaronta churisnintawan, Noqapaj t'aqasqa sacerdotesniy kanankupaj. 31Chaymantataj israelitasman ninki: Kaymin kanqa Diospaj t'aqanapaj jawina aceite wiñaypaj. 32Ama chay aceitetaqa ima runallamampis jawillankichejchu, nitaj imamantapis kayman rijch'akojta wakichillankichejchu. Kayqa Diospaj t'aqanapaj aceite. Ajina kajtenqa, Tata Diospaj t'aqasqata jina chay aceiteta qhawanaykichej tiyan. 33Pillapis kay aceiteman rijch'akojta ruwajqa, chayrí kay aceitewan pitapis jawejqa, israelita ayllu ukhumanta wijch'usqa kanqa. 34Chantá Tata Diosqa Moisesman nillarqataj: Sumajta q'apashaj imasta tantay: Resinata, q'apaj clavota, ch'uwa inciensota, q'apashaj galbanotawan. Chay sapa ujtaj chhikakama kanqa. 35Chaykunamanta wakichiy uj sumaj q'apashaj inciensota, allin llimphuchasqata, Diospaj t'aqasqatataj, sumajta tukuyninta chajruspa, imaynatachus q'apashaj jawinasta ruwajkuna ruwanku, ajinata. 36Wakinninta sumaj ñut'ituta kutanki, chaymantataj churanki Dioswan Tinkukuna Toldopi, Diospa leyninwan kaj arcaj ñawpaqenman, maypichus Noqa qanwan tinkukusaj chayman. Chay inciensotaqa Tata Diospaj t'aqasqata jina qhawanaykichej tiyan. 37Kay inciensoman rijch'akojtaqa qankunallapaj amapuni ruwankichejchu, imaraykuchus kay inciensoqa Tata Diospaj t'aqasqa may santomin. 38Sichus mayqempis kay jina inciensota q'aparichikunampaj ruwanqa chayqa, israelita ayllu ukhumanta wijch'usqa kanqa.


text: 1Jesukristu ñukata Apolosta Pedruta kachamuwashkasapa manara ni pi yachashkan Tata Diospa yuyayninkunata entiendichinaynikunapa. Chayrayku yuyaychi ñukaykuna Jesukristupa yanapakninkunalla kanaynikunata. 2Ñukaykuna tukuy Tata Dios willawashkankunata kuskata yachachikunaynikuna tiyan tukuy runakuna yachanankunapa yachachikunaynikuna alli kananta. 3Kankuna allita mana allita yachachikuptini yuyawaptikichipish ñukapa mana nimananchu. Suk kamachikuk runakuna imapipish yuyawaptinkuna mana nimananchu. Nima kikini yuyanakunichu allitachu manachu rurashkani nishpa. 4Ariya yuyanakuni allillata rurashkaynita. Chashna yuyanakushpaynipish mana rimashachu mana uchayuk kanaynita. Ichará Tata Dios yachan suk mana alli rurashkaynita. Paylla riman alli mana alli rurashkaynita. 5Señorninchi Jesukristu shamushpa tukuy tutayadupi yuyashkanchikunata rurashkanchikunata surkumunka luspi rikurinanpa. Tukuy yuyashkanchikunata tukuy rurashkanchikunata yachashpa willawashunchisapa allitachu rurashkanchisapa manachu nishpa. Chaymanta rurashkanchikuna alli kaptin alabawashunchisapa. Chayrayku manara Jesukristu shamuptinra amana ni pita chatashpa yuyashpa kawsaychinachu. 6Wawkinikuna, paninikuna, ñuka allinikichipa yachachiykaykichi ama rimanaykichipa ñukallata Apolosllata kreyiwanaykichita. Chayta yachachishkaykichi yachakunaykichipa Tata Diospa rimananllata kasushpa kawsanaykichipa ama suk runakunallata kasushpa kawsanaykichipa. Ama kreyinakushpa rimaychichu suk yachachikuk runata munanaykichita sukninta mana munanaykichita. 7Kankuna mana sukkunamanta ashwan alli yachakchu kankichi. Tata Diosllami tukuy yachanaykichita kushushkankichi. Tata Dios mana yanapashuptikichika mana atipankichimanchu nimata rurayta nimata yachayta. Chayrayku ¿imapatí kreyinakunkichi alli yachak kanaykichita? 8Kankuna kikikichilla yuyanakunkichi tukuy layata yachanaykichita. Yuyanakunkichi tukuy layayuk kanaykichita. Yuyanakunkichi ñukaykunamanta ashwan alli kamachikuk alli yachak runakuna kanaykichita. Ñuka munayman kamachikukkuna kanaykichipa ñukaykuna kankunawan tantalla kamachikunanchikunapa. 9Ñukaykuna Tata Diospa rimananta yachachikuk kaykashpaynikuna mana chashnachu yuyanakunisapa. Yuyanakunisapa Tata Dios churawashkankunata tukuy pimanta mana munadu washerushina kanaynikunapa maypipish kaptin wañunaynikunapa. Tukuy runakuna angelkunapish ñukaykunata suk pukllanakunapishina kawawansapa yachanankunapa allitachu manachu Tata Diosta kasushpa kawsaykanaynikunata. 10Ñukaykuna Jesukristuta kreyishpa kuyashpa kawsaptinikuna suk runakuna rimansapa mana nima yachak kanaynikunata. Chaykamanka kankuna Jesukristuta kreyishpa kawsashpaykichi rimankichi sukaman alli yachak kanaykichita. Ñukaykuna mana nimata atipanisapachu rurayta. Chaykamanka kankuna tukuy laya atipak kankichi. Runakuna ñukaykunata mana munawansapachu. Kankunata allita munashunkichi. 11Kunankaman ñukaykuna yarkaymanta yakumanta mana alli llachapayuk kashpaynikuna purinisapa. Suk runakuna sufrichiwansapa. Mana nima wasinikuna tiyawansapachu. 12Makinikunawan sukaman trabajashpaynikuna shaykunisapa. Suk runakuna yuyawashpa rabyachiwaptinkunapish allita kuyashpalla ayninisapa. Runakuna chikniwashpa padesichiwaptinkunapish mana nimata rimanisapachu. 13Mana alli kanaynikunata rimaptinkunapish paykunata allita kuyashpalla parlachinisapa. Kunankaman kawawansapa susya wishchudutashina usuykak runakunatashina. 14Kankuna munanayni wambraynikunashina kaptikichi allita yachachiykaykichi. Mana pinkachinayashpachu killkaykaykichi. 15Yachachishkaykichi Jesukristu mana alli rurashkanchikunamanta perdonawananchikunata. Chashna yachachiptinikuna Jesukristuta kreyiykankichi. Chayrayku ñukaka iden tataykichishina kani. Kankunapa chunka waranka alli yachachishuknikichi tiyapushuptikichipish ñukallami tataykichishina kani. 16Chayrayku sukaman roygaykichi ñuka allita rurashpa kawsashkaynishina kankunapish allita rurashpa kawsaychi. 17Chayrayku alli yachachikuk munanayni wambrayni Timoteota kankunaman kachashkani. Paymi willashunkichi imashnami ñuka allita rurashpa Jesukristuta kreyishpa kawsaykani nishpa. Yachachishunkichi tukuy purishkayni llaktakunapi tukuy Tata Diosta kreyikkunata yachachishkaynikunata. 18Kankunamanta sukkuna alabanakushpaykichi yuyankichi mana rinaynitana pasyaknikichi. 19Chashna yuyaptikichipish Tata Dios munaptinka utka risha pasyaknikichi. Chaypina kawasha chay kikinkunallapa yuyayninkunapi alabanakuk wawkinchikunata yachanaynipa allitachu manachu ruraykansapa nishpa. 20Tata Dios sinchita yanapashuptikichi paypa mandunpi kawsankichi. Mana rimashpallachu paypa mandunpi kawsankichi. 21Kankunata pasyak riptini ¿imata ruranaynipatí munankichi? ¿Piñakushpa kastiganaynitachu munankichi? ¿Kushikushpalla allillapi yachachinaynitachu munankichi?


text: 1Yuhu ra Pablo ta ra Timoteo yañi yo, tyaá ndi tutu ihya chi yoho, Filemón, tyi ra tahan ndi nu tyiño Sutu Mañi yo cuvún. Ñohí vehe caa ihya cha cuenda ra Jesucristo ta sacuhún ndi tutu ihya chuun ta chi ra Arquipo, ra cuvi sɨndaro ra Jesucristo chihin yo, ta chi cu Apia, ta chi tandɨhɨ ñu ndu ɨɨ́n ri vehun. 3Na nasoco Nyoo Sutu yo ta Sutu Mañi yo Jesucristo chi ndo. Ta na coo cha taxi ri cuñi añima ndo sahá ra. 4Tyicuan ri nacuhvé tyahvi nyoo chi Nyoi cha cuendon nu nɨcohón iñi tuhun, nu chicán tahvi chi ra. 5Vatyi ñihi̱ tuhun tyi chinó vaha iñun chi Sutu Mañi yo Jesucristo, ta cuñí xaun chi ra ta chi ñu yɨhɨ́ cuenda ra. 6Ñáyɨvɨ cha sacotón yoso caa cuhva chinó iñun chi Nyoo, nachino̱ iñi tucu maa ñu chi ra ta vityin chicán tahvi cha cuenda ñu, na coto vaha ñu tandɨhɨ cha vaha cha chahá Nyoo chi yo cha cuenda ra Cristo Jesús. 7Sɨɨ xaan cuñí, ta vaha xaan cuñí añime vatyi cuñí xaun chi ñu tahan yo, ta sandunyeún iñi ñu. 8Vasɨ iyó chi ityi chii cha catyi chuun ñáá cha tahán chi sacuvun vatyi apóstol cuví, soco ña cuñí sanɨñi chuun. 9Vaha ca cha caquen noo tumañi iñi chuun cha cuenda cha cuñí yo chi Nyoo vatyi yuhu ra chahnu cuví ta ñohí vehe caa cha cuenda ra Cristo Jesús. 10Chiquén noo tumañi iñi chuun cha cuenda ra Onésimo vatyi nanduvi̱ ra sehi cha cuenda Sutu Mañi yo nu ñohí vehe caa ihya. 11Quɨvɨ cuan musu cuvi̱ ra chuun, ta chaha xaan ra tɨsɨhɨ, soco vityin musu vaha cuví ra, tyi vaha sacuví ra tyiño nui ta tyicuan caa tucu cusacuvi vaha ra tyiño nuu maun. 12Ta vityin sacunuhí chi ra chuun. Ta cuñí vatyi na̱quehen cuenda vahun chi ra tari cha mai cuví. 13Vasɨ cuñí cha ndoo ra ihya chihin, ta tyinyee ra chii tyiño nuu maun cha nɨri ca cha ñohí vehe caa cha cuenda tuhun Nyoo, 14soco ña cuñí cha ndoo ra tyiño nuun tatu ña ndoun vaha, vatyi tacuhva sacuvun tumañi iñi chii soco chihin cha iyó vaha iñun ta ñima ca chihin cha sanɨñi̱ chuun. 15Ra Onésimo chaha̱ xaan ra tɨsɨhɨ chuun quɨvɨ cuan, soco vaha xaan nanduvi̱ ra vityin, vasɨ yucuan cuenda canyaha̱ ra chuun ta vityin nachaa ra nu nyaún vatyi cuacunyaa ra chuhun tyicuan ri maa 16soco ñima tari noo musu ri, soco tari noo ra vaha ca. Vatyi yañi yo cuví chi ra. Ta cuñí xain chi ra, ta vihi ca yoho, tahán chi cha cuñí con chi ra. Vatyi ñima noo yañun cuenda coño ñuhu ri cuví chi ra. Soco yañun cha cuenda Sutu Mañi yo cuví chi ra ñandɨhɨ. 17Tatu ndicha cha ra tahun cuví chii, cuñí vatyi na̱quehun chi ra Onésimo tari cha chi yuhu naquehún. 18Tatu iyó cha sacuvi̱ ra chuun, o tatu yosoyɨcá ra chuun, tyiyahvi mai. 19Yuhu ra Pablo tyaí tuhun ihya vatyi cutyiyahvi cha yosoyɨcá ra chuun, cha nuu cha tahán chi catyí chuun vatyi yosoyɨcón nyacua nya ñayɨvun chii. 20Chiquén chuun, yañi, na sandusɨun iñi ta na̱quehun chi ra Onésimo chihin cha vaha. Sa̱nduchaa añime chihin cha ɨɨn ri cuví yo cha cuenda ra Cristo. 21Tyaí tutu ihya chuun vatyi chité tyi cuaquichahun tuhun cahín. Ta chité vatyi ñima yucuan ri, soco cuaha ca cuasacuvun. 22Ta nonga cha chiquén chuun tatu ma sanduvahun chiin noo nu cuví cunyai chihin ndo. Ta cuñí vatyi ca̱can tahvun cha cuende, na cuhva Nyoo cha cuhin nu nyaá ndo. 23Vachi nocumi chuun sahá ra Epafras, ra ñoho chihin vehe caa cha cuenda ra Cristo Jesús. 24Ta vachi tucu nocumi chuun sahá ra Marcos, ta ra Aristarco ta ra Demas, ta ra Lucas, ra catyinyeé chii chihin tyiño Nyoo. 25Na nasoco Sutu Mañi yo Jesucristo chuun. Ta na cuvi chi tyicuan caa.


text: 1Chaymi Isaacqa Jacobta waqyaspa samincharqan, hinaspan kamachirqan: –Aman Canaán warmiwanqa casarakunkichu. 2Padan-aramta riy, mamaykiq taytan Betuelpa wasinta, hinaspa chaypi casarakamuy mamaykiq turan Labanpa huknin ususinwan. 3Tukuy-atiyniyoq Diostaq qanta saminchasunki, anchata askhayachisunki ancha askha suyukunaman tukunaykikama. 4Abrahampa saminchantaq qanman qosqa kachun, hinallataq mirayniykimanpas, tiyasqayki hallp'ata herenciapi chaskinaykipaq, chaytan Diosqa Abrahamman qorqan, nispa. 5Ahinatan Isaacqa Jacobta kacharqan, chaymi payqa Padam-aramta rirqan, Aram runa Betuelpa churin Labanpata, Jacobpa Esaupa maman Rebecaq turanpata. 6Esautaq rikurqan taytan imaynatachus Jacobta saminchasqanta, hinaspa Padan-aramta kachasqanta chay llaqta warmiwan casarakamunanpaq, hinallataq payta saminchashaspa khaynata kamachisqantapas: Canaán warmiwanqa aman casarakunkichu, nispa. 7Esauqa rikullarqantaqmi Jacobqa taytanta mamanta kasusqanta, hinaspa Padan-aramta ripusqanta. 8Kaqllataq Esauqa repararqan Canaán warmikunaqa taytan Isaacpaq mana allin kasqanta. 9Hinaspan Esauqa Ismaelpata rispa casarakamurqan Abrahampa churin Ismaelpa ususin Mahalatwan, Nebaiotpa pananwan, huk warminkunapas kashaqtin. 10Jacobqa Beersebamanta lloqsispan Haranman rirqan. 11Huk cheqasman chayaspataq inti haykuqtin chaypi puñurqan. Chayneqpi kashaq rumita hoqarispanmi sawnaykukurqan, hinaspan chaypi siriykurqan. 12Hinan mosqokuspa huk escalerata rikurqan pampapi sayashaqta, umantaq hanaq pachaman aypashaqta, Diospa angelninkunatapas chayninta wichashaqta uraykamushaqta. 13Hinallataq rikurqan Señor Diosta qayllanpi sayashaqta, paymi nirqan: –Ñoqan Señor Diosqa kani, abueloyki Abrahampa Diosnin. Kay puñusqayki hallp'atan qanman qosqayki, hinallataq mirayniykimanpas. 14Mirayniykin kanqa ñut'u hallp'a hina mana yupay atiy, hinan teqsimuyuntinman ch'eqeykunqaku, lliw kay pacha ayllukunapaqmi qanpas mirayniykipas samincha kankichis. 15Ñoqaqa qanwanmi kashani, mayta riqtiykipas waqaychasqaykin, hinaspan kay hallp'aman pusampusqayki, manan saqerparisqaykichu qanman nisqayta hunt'anaykama, nispa. 16Hinan Jacobqa puñusqanmanta rikch'arispa nirqan: Kaypipunin Señor Diosqa kashan, ñoqataq chayta mana yacharqanichu, nispa. 17Chaymi mancharikuspa nirqan: ¡Sinchi manchanan kay cheqasqa! ¡Diospa wasinmi, hanaq pacha punkutaqmi! nispa. 18Chaymi Jacobqa tutamanta hatarispa sawnakusqan rumita hoqarispa saywata sayachirqan, chay patamantaq aceitewan hich'aykurqan. 19Hinaspanmi chay cheqasta suticharqan Betelta, ñawpaqqa chay llaqtaq sutinqa Luz nisqan karqan. 20Hinan Jacobqa prometekurqan: Ñoqawanchus Dios kanqa, kay risqaypipas waqaychawanqa, t'antatapas mikhunaypaq qowanqa, p'achatapas p'achakunaypaq, 21taytaypa wasintapas allillan kutipusaq chayqa, Señor Diosmi Diosniy kanqa. 22Kay saywa rumi churasqaypitaq Diosta yupaychanqaku, lliw imapas qowasqaykimantataq diezmoyta qosqayki, nispa.


text: 1“Tayta Dios mana juzgashunayquipag runa mayiquita ama jamurpaytsu. 2Runa mayiquita jamurpar wasanta rimashgayquipitami Tayta Diosnintsi gamcunatapis juzgashunquipag. 3Quiquiquipa nawiquicho jatuncaray ganra jatiraycaptenga ¿imanirtag runa mayiquipa nawincho ichicnayla ganra caycagta ricapanqui? 4Nawiquicho jatuncaray ganra caycaptenga ¿imanogparag runa mayiquita: ‘Nawiquicho ichicnayla ganra caycagta jorgapäshayqui’ ninquiman? 5¡Ishcay cära runacuna! Puntataga jorguy nawiquicho ganra caycagtarag. Tsayragmi ricanquipag runa mayiquipa nawincho ichicnayla ganra caycagta jorgupänayquipag. 6“Tayta Diosnintsipa wilacuyninta wilapaptiqui mana chasquishuptiquega ama wilapaytsu mastaga. Chasquicuyta mana munaycagta wilapaptiquega öru sortëjata cuchi jarucunalanpag jitapaycognogmi carcaycanqui. Tsaynoglami wilapar exigiptiquega rabiacongapag. 7“Imaypis Tayta Diosta manacäriy. Imata nistarpis ruwacäriy. Puncuta tacacognogpis payta gayacäriy. Tayta Diosta manacogcunaga manacushganta chasquinmi. Imata nistarpis ruwacogcunaga tarinmi. Puncuta tacacognog gayacogtaga Tayta Dios mayanmi. 9“Maygayquitapis wamrayqui tantata manacushuptiquega ¿rumita garanquimantsurag? 10Tsaynogla pescäduta manacushuptiquipis ¿culebrata garanquimantsurag? 11Mayjina fiyu carpis ¿manacu wamrayquicunata ali caglata garanqui? Tsaynoglami Tayta Diosnintsita manacäriptiquega ali cagcunata camaripäshunquipag. 12“Runa mayiqui ali ricashunayquita munarga gamcunapis paycunata ali ricapäcuy. Tsaynog ali ricanacur cawanantsipagmi Moisés escribishgancho y profëtacuna escribishganchöpis niycan. 13“Infiernuman aywag puncupis caminupis anchumi caycan. Atscagmi tsay puncupa yaycurcaycan. Gloriaman aywanapag cagmi itsanga puncupis caminupis llanula caycan. Walcaglami tsay puncupa yaycurcaycan. Tsaynog caycaptenga imanogpapis quichqui puncupa gloriaman yaycapäcuy. 15“ ‘Tayta Diospa wilacogninmi cä’ nir shamog lutan yachatsicogcunata ama chasquipaytsu. Paycunaga Tayta Diosman yäracog-tucurpis atognog fiyumi carcaycan. 16Lutan yachatsicog cashganta musyapäcunqui imanog cawashganta ricarmi. Manami imaypis cashacunapita üvata palantsitsu. Ni hïgustapis manami wallancapita cosechantsitsu. 17Trïgupis manami wayuntsu cebadillutaga. Tsaynoglami cebadillupis mana wayuntsu trïgutaga. 19Trïguta cebadillu mana wayushgannogmi lutan yachatsicogcunapis Dios munashgannog mana cawantsu, sinöga mana alicunata rurar cawapäcun. Tsaynog cawaptinmi musyapäcunqui lutan yachatsicog cashganta. Chacracho cebadillu captenga sapipita luquirir rupatsishgannogmi paycunapis infiernuman gaycushga cangapag. 21“Manami jutëta jogarishgalanpitatsu pipis Tayta Diospa naupanman chayanga. Tsaymanga chayanga pay munashgannog cawagcunalami. 22Juicio final junäga atscagmi nimanga: ‘Gampa wilacuyniquitami wilacur purergä, Tayta. Tsaynogpis gamman yäracurmi demoniucunatapis gargorgä. Tsaynoglami gamman yäracur milagrucunatapis rurargä.’ 23Tsaynog nimaptinpis nogaga caynogmi nishag: ‘Gamcunataga manami reguëtsu. ¿Pirag cacunquipis? ¡Naupäpita witicäriy, jutsasapa runacuna!’ 24“Nishgäcunata cäsucamag runaga caycan cimientuta shumag ruraycur sharcatsishga wayinogmi. 25Fiyupa tamyar yacu shamuptinpis y shucucuy wayra shamuptinpis ali cimintushga wayega manami juchongatsu. 26Nishgäcunata mayaycar mana cäsucamag cagmi itsanga caycan aguysha janancho sharcatsishga wayinog. 27Aguysha janancho sharcatsishga captinmi tamya yacu shamuptin y wayra fiyupa wayraptin tsay wayi juchongapag.” 28Jesús tsaynog yachatsiptinmi runacuna pasaypa cushicärergan. 29Payga manami Moisés escribishgan leycunata yachatsegnogtsu yachatsergan, sinöga paycunapita más alimi yachatsergan.


text: 1Samana diya pasatin, simanapa punta diyan achkiyatinnaqa Mari'a Magdalenaqa, chay uk Mariawan riranllapa Jesu's pampakashanman chapakuq. 2Piru chay urasllami kusata pacha kuyuran. Chaqa unaq syilumantami Dyuspa angelnin ishkimuran. Chaymantami Jesu's pampakashan uch'kumanta rumita ashuchir chaypa anan taran. 3Chay angelqami uk rilampa yupay kusata llipyarayaran. Nataq rach'pan-shuypaqa puktay yupay kusa yuraq intiru karan. 4Chaynuta rikarmi chay suldadu kuytakuqkunaqa kusalata manchakur, wanusha yupay kidaranllapa. 5Chaymantami angelqa chay warmikunataqa kaynu niran: "Amami manchakuyllapachu. Nuqami yach'ayani qamkunaqa Jesusta kruspi klabaranllapa chaytami maskayankillapa nir. 6Piru payqami manana kaypinachu. Ashwanmi imanutaq pay nisha kayaq, chaynullami kawsamushana. Maski shamur rikayllapa maypi ch'urashaykillapamatapis. 7Chaymi kananlla rir chay yach'akuqninkunata willayllapa kaynu nir: 'Kawsamushanami, riyan ashwan Galilea pwibluman, qamkunamantaqa naypaqta. Chaypimi rikankillapa' nir. Kaylatami nuqaqa willashunayllapapaq karan". 8Chaynu nitinqa chay warmikunaqa kallpaylla riranllapa Jesu's pampakashanmantaqa, kusalata manchakur, aligriyar, ima chay yach'akuqninkunataqa willaq. 9Piru chaynu riyatinllapaqami Jesusqa paykunaman rikarir, saludaran. Chaymi chay warmikunaqa Jesusman qimikar aduraranllapa, ch'akinkunata abrasar ima. 10Chaymi Jesusqa paykunataqa kaynu niran: "Amami manchakuyllapachu. Ashwanmi rir ukniykunata willayllapa Galilea pwibluman rinanllapapaq. Chaymi ashwan wakpina rikamanqallapa" nir. 11Warmikuna rinankamanqa, wakin suldadu kuytakuqkunaqa pwibluman ch'ar chay kurakunapa mantaqninkunata parlaranllapa tukuy ima pasashantaqa. 12Chaymi chay kurakunapa mantaqninkunaqa riranllapa parlaq chay Israel runakunapa ruku mantaqninkunata. Chay suldadu willaqkunataqami kusa achka qillayta quranllapa chay kurakunapa mantakuqninkunaqa kaynu nir: 13"Qamkunaqa kaynu ninkillapa: 'Tuta punuyatiyllapa, yach'akuqninkuna shamur suwakur aparanllapa Jesuspa kwirpuntaqa' nir. 14Piru imanupi chay mantakuq yach'aq yupay katinqa nuqakuna imanupis parlashaqllapa. Qamkunapaq ama ukmanta yarpunanllapapaqqa". 15Chaymi chay suldadukunaqa qillayta ayparqa imanuch'i chay kurakunapa mantaqninkuna willashanllapanulla rimaranllapa. Piru chay suldadukuna chaynu rimar llullakushanmanta-pachami, kanankaman chay tukuyla Israel runakunaqa chiqapta chaynu kasha kanqa nir parlanllapa. 16Chaymiri Jesuspa unsi yach'akuqninkunaqa pay willashannulla riranllapa Galilea pwiblupi atun sirka kaq chayman. 17Chaymi chaypi Jesusta rikarqa, kusata aduraranllapa, michka wakinkuna mana allita kriyitinllapamapis. 18Jesusqami paykunaman qimikar kaynu niran: "Dyusmi tukuyta mantanaypaq nisha, unaq syilupi chaynulla kay pachapi ima. 19Chaymi qamkunapis tukuy pachata rir yach'achikuyllapa. Paykunapis yach'akuqniykunana kananllapapaq. Piru paykunataqami shutichinki Taytaypa, Wamranpa, chaynulla Santu Ispiritupa shutinpina. 20Yach'achiyllapapismi intrakar kasunanllapapaq, tukuy qamkunata nishushayllapataqa. Chaqa nuqaqami, qamkunapaqa pullaykillapa kashaq maydiyapis, kay pacha tukukanan tyimpu ch'amunankaman" nir. Chaynumi kanqa.


text: 1Chaypita janaj pachaman ricar, mancharishcä. Tantiyayta mana atipashcächu. Jançhis anjilta ricarä. Anjilcunapa maquinçhu jançhis casta timpurij jishyacuna caycaran. Jançhis jishya runacunata ñacachiptinraj, Tayta Diosninchipa ullguynin jasangapaj. 2Yacu püsuta-nirajtapis ricarä. Ichanga chip-chipyaycaj chuya yacu-jina ricacuran. Ninawan tallush caycaptin, achic-achicyaycaran. Yacu janançhu waräcuyta içhipujcuna içhirpaycaran. Paycunaga waräcuytapis, waräcuyman ricchacujtapis mana manchapacuranchu. Waräcuypa jutinwanpis mana chäpacuranchu. Chaypita Tayta Diosninchi jucta-caman arpata juran. 3Paycuna Tayta Diosninchipa mandu-rurajnin Moisés unay cantashantapis, Uysha cantashantapis cantaycaran. Arpata tucapayllapa cantar niycaran: Taytallau Tayta, llapanpaj munayniyuj canqui. Rurashayquiga llapanpis sumaj alli caycan. Rurashayquita pipis mana ruranmanchu. Maquiquiçhu llapan runata purichinqui. Pitapis allilla ricanqui. Pitapis sumaj yanapanqui. 4Tayta, llapan runa alliman çhurashunquiman. Llapan alliçhu jurgushunquiman. Juchaynaj cashpayqui alli cawayniquiman runa mana tincunchu. Chaymi chay-tucuy marcacunapita sharcamur, manchapacushunquipaj. Allillata rurar cawashayquita llapan runa ricasha. 5Jinarcur janaj pachaman ricäriptï, Tayta Diosninchipa wasi rurin-caj puncu quiçhacäcamuran. Wasiga purichina jiru çhaqui wasin caran. 6Ruri-caj cuartupitana jançhis anjilcuna llucshiramuran. Maquinçhu jançhis casta timpurij jishyacuna caycaran. Anjilcunapa müdanan achic-achicyaycaran. Jasgu waçhcunpis caran juripita. 7Intïru janançhu ñawiyuj cawajcunana jançhis anjilcunata jucta-caman juripita tasunta juran. Tasunga Tayta Diosninchipa ullguyninman tincun. Payga imay-imaypis cawan. 8Munayniyuj captin, manchapacuypa captin, wasintapis jushtay niticurcuranraj. Chaymi pipis mana yaycuranchu. Jançhis anjilcuna purichishan jançhis timpurij jishya runacunata ñacachiptinraj, yaycuran.


text: 1Judajpa churinkunsn karqanku: Fares, Hesrón, Carmí, Hur, Sobal ima. 2Sobalpa churin Reaía karqa. Paytaj Jahatpa tatan karqa. Jahatqa Ahumaipatawan, Lahadpatawan tatanku karqa. Chaykunaqa zoratitakunajpa ayllunku karqanku. 3Etampa churinkunan karqanku: Jezreel, Ismá, Idbás, Penuel ima. Paykunaj panankutaj Haze-lelponi sutiyoj karqa. Penueltaj Gedorpatawan Ezerpatawan tatanku karqa. Ezertaj Husaj tatan karqa. Hurqa Efrataj kuraj kaj churin karqa, chantá Belenpa ñawpa tatantaj karqa. 5Tecoaj tatan Ashurqa iskay warmiyoj karqa, Helawan, Naarawan. 6Naarataj Ahuzampa maman karqa, Héferpata, Temenijta, Ahastarijtawan. Chaykuna Naaraj churinkunan karqanku. 7Hela sutiyoj warmimpitaj churinkunan karqa: Zeret, Jezoar, Etnán ima. 8Cosqa Anubpatawan, Zobebajtawan tatanku karqa. Chantá Harumpa churin Aharhelpa miraynimpata ñawpa tatan karqa. 9Jabesqa wawqenkunamanta aswan sumaj runa karqa, mamantaj Jabes sutiwan payta suticharqa: Kay wawata ancha nanaywan paqarichikuni, nispa. 10Jabestaj Israel suyoj Diosninmanta kay jinata mañakorqa: Saminchanawaykita, chanta jatun jallp'atawan qonawaykita mañakuyki. Mañakullaykitaj yanaparinawaykita, tukuy sajra kajmantataj waqaychanawaykita, ama imata ñak'arispa kawsakunaypaj, nispa. Diostaj imatachus mañakusqanta qorqa. 11Suhá sutiyoj runaj wawqen Quelubqa Mehirpa tatan karqa. Mehirtaj Estonpa tatan karqa. 12Estontaj Bet-rafajta, Paseahjta, Tehinajtawan tatanku karqa. Payqa Nahas llajtata sayaricherqa. Chaykunaqa Reca llajtapi tiyakorqanku. 13Quenazpa churinkunan iskay karqanku: Otoniel, Seraías ima. Otonielpa churinkunanaj karqanku: Hatat, Meonotai ima. 14Payqa Ofraj tatan karqa. Seraiastaj Joabpa tatan karqa; payqa Carisim Vallepi tiyakojkunaj ñawpa tatanku karqa. Paykunaqa tukuy imata ruwayta yachajkuna karqanku. 15Jefonej churin Calebpa churinkunan karqanku: Iru, Elá, Naám ima. Elaj churintaj Quenaz karqa. 16Jahaleelpa churinkunan karqanku: Zif, Zifá, Tirías, Asarel ima. 17Esdraspa churinkunan karqanku: Jéter, Méred, Éfer, Jalón ima. Meredqa Faraonpa ususin Bitiawan casarakorqa, wawankunantaj karqanku: María, Samai, Estemoaj tatan Isba ima. 18Meredpata Judá ayllumanta uj warmin kapullarqataj. Payqa: Gedorpa tatan Jeredpata, chantá Socojpa tatan Heberpata, jinataj Zanoajpa tatan Jecutielpatawan mamanku karqa. 19Hodiasqa Náhampa pananwan casarakorqa, paypitaj iskay churinkunan karqa: Keilaj tatan garmita nisqa, chantá Estemoa, maacateo ima. 20Simonpa churinkunan karqanku: Amnón, Rina, Ben-hanán, Tilón ima. Isijpa churinkunantaj karqanku: Zohet, Benzohet ima. 21Judajpa churin Selaj mirayninmanta kajkuna karqanku: Lecaj tatan Er, Maresaj tatan Ladá, jinataj Bet-asbea llajtapi linomanta awaspa kawsajkunaj tatanku karqa. 22Jinallataj Selajpa churinkunan karqanku: Joaquim, Cozebapi tiyakojkuna, Joás, Saraf ima. Paykunaqa Moab llajtayoj warmikunawan casarakorqanku chantá Belenman kutimporqanku. Ajinata ñawpa qhelqasqapi nin. 23Chaykunaqa manka llut'ajkuna karqanku. Tiyakorqankutaj Netaimpi, Gederapiwan. Chantá paykunaqa jatun kamachejpa serviciompi karqanku. 24Simeonpa churinkunan karqanku: Nemuel, Jamín, Jarib, Zérah, Saúl ima. 25Saúlpa churin Salum karqa. Paypa churintaj Mibsam karqa, paypa churintaj Mismá sutiyoj karqa. 26Mismaj churintaj Hamuel karqa. Paypatataj churin Zacur karqa. Paypatataj churin Simí karqa. 27Simipata churinkunan chunka sojtayoj karqanku, ususinkunantaj sojta karqanku. Wawqenkunantaj mana ashkha wawayojchu karqanku. Chayrayku ayllunkoqa mana Judajpa ayllun jinapunichu mirarqanku. 28Paykunaqa tiyakorqanku: Beersebapi, Moladapi, Hazar-sualpi, 29Bilhapi, Ezempi, Toladpi, 30Betuelpi, Hormapi, Siclagpi, 31Bet-marcabotpi, Hazar-susimpi, Bet-biraipi, Saaraimpi ima. Kay llajtakuna David kamachiyta qallarinankama paykunajta karqa. 32Chay jawa phishqa llajtayoj kallarqankutaj: Etam, Aín, Rimón, Toquén, Asán ima. 33Jinataj Baalatkama, chay llajtakunaj muyuynimpi kaj llajtitakunapipis tiyakorqanku. Chaykuna ayllunkumanta qhelqasqa lista karqa. 34Ayllukunamanta kurajkuna karqanku: Mesobab, Jamlec, Amasiaspa churin Josías, 35Joel, Josibiaspa churin Jehú. Josibiastaj Seraiaspata churin karqa. Seraiastaj Asielpata churin karqa. 36Asielpa waj churinkunan kallarqankutaj: Elioenai, Jaacoba, Jesohaía, Asaías, Adiel, Jesimiel, Benaía, Zizá ima. 37Paytaj Sifijpa churin karqa. Sifitaj Alonpa churin karqa. Alontaj Jedaiaspa churin karqa, Jedaiastaj Simrijpa churin karqa. Simritaj Semaiaspata churin karqa. 38Chaykuna, pikunachus sutinkumanta oqharisqasña kajkunaqa ayllukunamanta kurajkuna karqanku. Ayllunkutaj maytapuni mirarqanku. 39Uywankupaj mikhunata mask'aspa, Guerar wallemanta inti llojsimuynejkama chayarqanku. 40Chaynejpitaj sumaj q'omerta, ashkhata tarerqanku, jinallataj jatun jallp'ata, mana piwampis ch'ajwanapaj jina, sumaj cheqata tarerqanku. Ñawpata chay cheqanejpi Cam aylloj mirayninmanta kajkuna tiyakusqanku. 41Judá suyuta jatun kamachej Ezequiaspa tiempompi, pikunajtachus sutinku qhelqasqa karqa, chaykuna jamuspa, Cam ayllumanta kajkunaj toldonkuta wijch'orqanku. Chaypitaj paykunaj cuentankumanta tiyakorqanku, uywankupaj ashkha mikhuna kasqanrayku. 42Jinallataj, paykunamanta phishqa pachaj runakuna Simeonpa mirayninmanta kajkunaqa Seir Orqoman riporqanku. Paykunaqa Pelatiaswan, Neariaswan, Refaiaswan, Uzielwan ima pusachikorqanku. Paykunaqa Isijpa churinkunan karqanku. 43Paykunaqa puchoj amalecitakunata tukucherqanku. Chaymantapachataj kunankama chaypi tiyakushanku.


text: 1Chay qhepata Ahitofelqa Absalonta nerqa: –Saqeway chunka iskayniyoj waranqa runakunata ajllanayta, kunan ch'isipacha Davidpa qhepanta llojsinaypaj. 2Pay llawch'iyasqa pisi kallpa kashajtin kaymanta jinalla chayaspa manchariykuchisaj, paywan kashaj runakunantaj ayqerikaponqanku. Wañuchisajtaj jatun kamachejllata. 3Chaymantataj chay tukuy runakunata qanwan allinyachisqayki; imaynatachus uj warmi qosawan allinyakun ajinata. Qanqa uj runaj wañunallanta mask'anki, tukuynin runakunapajqa mana ima llakiypis kanqachu, nispa. 4Ahitofelpa yuyaychasqanqa Absalonman, jinataj Israelitakunajpa kurajninkunamampis sumaj rijch'arqa . 5Chaywampis Absalonqa kamachillarqataj arquita Husaita wajyanankuta, imachus yuyasqanta ninampaj. 6Husai chayamojtintaj, Absalonqa payta nerqa: –Ahitofelqa kay jinata yuyan. ¿Ruwasunmanchu chayta, chayrí amachu? ¿Qan ima ninkitaj, niwayku ari? nispa. 7Husaitaj kuticherqa: –Kay kutipi Ahitofelpa yuyaychasqanqa mana walejchu. 8Qanqa yachanki tatayki, chay runakunan ima kallparara wapu kasqankuta, kunantaj imaynatachus onzamanta uñankunata qhechojtinku phiñarikun, jinatachari phiñas kashanku. Chay jawaqa tataykeqa maqanakuyman yachasqa, runakunanwan khuskataj mana uj ch'isitapis puñushanchu. 9Kunampis uj chhanka jusk'upichari pakakushan, chayrí may cheqanejpichus. Chay jawari ñawpaj kutipi runakunaykimanta wañurasqankuta uyariytawankama, wakinkunaqa yuyanqanku atipachikusqankuta. 10Aswan phiña león jina runakunapis sinch'ita iskayrayanqanku, imaraykuchus tukuy Israel ayllupi yachanku tatayki jina soldadokunapis wapu kasqankuta. 11Kunanqa yuyaychaykiman tukuynin israelitakunata Danmantapacha Beerseba llajtakama qanwan tantakunankuta, tukuy tantakuspaqa mama qocha kantupi t'iyu jina mana yupay atina kanqanku, qan kikiykitaj maqanakupi paykunata kamachiwaj. 12Jinamanta tataykiwanqa maqanakoj wakiykusunchej, maypichá tarpasun, chaypi. Imaynatachus chhulla pampaman urmamun ajinata paykunawan maqanakuj yaykusunchej; ajinata payta soldadonkunata ima tukuyninta wañuchisunchej. 13Sichus mayqen llajtapipis pakakunman chayqa, tukuy israelitakuna lasota apasqayku chay llajtaj perqanta uthuñispa tukuy rumikunanta qharastaspa wayq'oma junt'achisqayku, chaypi mana uj rumillapis puchunankama, nispa. 14Absalón, tukuy israelitakuna imaqa yuyarqanku Husaipa nisqanqa aswan allin kasqanta, Ahitofelpa yuyaychasqanmanta nisqaqa. Tata Diosqa nisqaña Ahitofelpa yuyasqanqa mana ruwakunanta, Absalonpa patanman llakiyta apachimunampaj. 15Jinapi Husaiqa sacerdote Sadocman, Abiatarman ima willarqa. Absalonman, jinataj Israelmanta kurajkunamampis Ahitófel imatachus yuyaychasqanta, jinallataj papis imatachus yuyaychasqanta ima. 16Jinamanta nerqa usqhayllata jatun kamachej Davidman willamunankuta. Ama chay ch'in pampaspi puñunanta, manachayqa Jordán mayuta chimpananta, payta jinataj soldadonkunata ama wañuchinankupaj . 17Jonatanwan, Ahimaaswanqa En-roguelpi kasharqanku, imaraykuchus llajtaman jaykushajtinku runa mana rikunanta munarqankuchu. Chantá uj warmi kamachi rispa, willamorqa paykunaman, chay ratopachataj paykunaqa jatun kamachej Davidman willaj kachaykukorqanku. 18Chaywampis uj waynuchu paykunata rikuspa, Absalonman willaykamorqa. Chanta Jonatanwan, Ahimaaswanqa usqhayta rispa, chayarqanku Bahurim llajtapi uj runaj wasinman chayarqanku, pakaykukorqankutaj patiompi kaj, pujyuman. 19Chay wasiyoj warmintaj pujyoj siminman uj mantawan qhataykuspa, chay patanman trigota churaykorqa. Manataj pipis repararqachu. 20Chantá Absalonpa runankuna chayaspa, chay warmita taporqanku: –¿Maypitaj kashanku Ahimaaswan, Jonatanwanri? nispa. Chay warmitaj kuticherqa: –Kayninta mayunejman rerqanku, nispa. Chaypacha Absalonpa runakunanqa mask'amorqanku, mana tarispataj Jerusalenman kutiporqanku. 21Chay runakuna ripusqankutawantaj, Ahimaaswan, Jonatanwanqa pujyumanta llojsiytawankama, usqhayta rispa Davidman willamorqanku: Usqhayta mayuta chimpaychej, imaraykuchus Ahitofelqa contraykichejpi chay jinata umachan, nispa. 22Chantá Davidqa tukuy runakunanwan usqhayta Jordán mayuta chimparqanku. Q'ayantin paqarintaj Jordán mayuta mana chimpaspaqa ni ujpis qhepakorqachu. 23Ahitofelqa Absolón yuyaychasqanta mana kasusqanta rikuspa, burronta sinchaykuytawan, llajtampi wasinman riporqa. Wasimpi tukuy kajta allinchaywan, sipirparikorqa. P'ampamorqankutaj ayanta tatampa covachanman. 24Davidqa Mahanaim llajtaman chayarqa, chaykamataj Absalonqa Jordán mayuta tukuynin soldadonkunawan chimparqa. 25Absalonqa soldadokuna kamachejta ismaelita Itraj churin Amasata churarqa, Pay Joabpa cuentanmanta kamachinampaj. Itraqa Nahaspa ususin Abigailwan casarakusqa, paypa Joabpa maman Seruiá ñañan karqa. 26Absalonqa Galaad jap'iypi israelitakunawan khuska jarakorqa. 27David Mahanaim llajtaman chayarqa chaypacha, Nahaspa churin Sobí payta taripaj llojsimorqa; pay karqa Amonpi Rabá llajtamanta. Jinallataj Lodebar llajtamanta Amielpa churin Maquir, chantá Galaadpi Rogelim llajtamanta Barzilaipis Davidta taripaj llojsimullarqankutaj. 28Paykuna apamorqanku phullukunata, yurukunata, mankakunata, jinataj trigota, cebadata, jak'uta, cebada jank'ata, jabaskunata, lentejakunata, 29abeja misk'ita, ñojñuta, waka quesota, oveja quesota ima.Chaykunata David jinataj paywan rejkuna mikhunankupaj, paykunaqa yuyasqanku: Ch'in pampamanta chayamuspaqa sayk'usqa, yarqhasqa, yakumanta ch'akisqataj chayamonqanku, nispa.


text:
Moxos pruwinsya
Moxos pruwinsya (kastilla simipi: Provincia de Moxos) nisqaqa Buliwya mama llaqtapi, Beni suyupi, huk pruwinsyam. Uma llaqtanqa San Ignacio de Moxos llaqtam.
Yuyarina
Allpa saywachi[llamk'apuy | pukyuta llamk'apuy]
- Amachasqa suyukuna: Isiboro Secure mamallaqta parki
- Mayukuna: Secure mayu
- Quchakuna: Isiriri qucha - San Antonio qucha
Pulitika Rakiy[llamk'apuy | pukyuta llamk'apuy]
Huk munisipyunmi kan: San Ignacio munisipyu.
Kimsa kantunmi kan:
Runakuna[llamk'apuy | pukyuta llamk'apuy]
Pruwinsyapiqa (San Ignacio munisipyupi) aswanta indihina runakunam tiyanku.
Pukyu: obd.descentralizacion.gov.bo
Simikuna[llamk'apuy | pukyuta llamk'apuy]
Moxos pruwinsyapiqa (San Ignacio munisipyupi) kastilla simitam lliwmanta astawan rimanku. [2]


text: 1Chaymantaqami Jesusqa uk yaku karruman iqar, quch'apa uklaw chimpanman pasar pwiblunllaman ch'aran. 2Chaypina katinqami uk mana kuyuyta puytiq kwirpuyjun runata, uk parapi usurachir wintusha payman ch'achiranllapa. Chaymi Jesusqa paypi kusalata kriyiqllapata rikar, chay qishaqtaqa niran: --Shachinakuy wamrituy. Chaqa tukuy uchakushaykikunamantami pirdunashushana kani nir. 3Chaymi Moise's mantakushankunata yach'ar yach'achikuq runakunaqa kaynu nir yarpuranllapa: ¿Wakqachu Dyusninchiknulla tukunayan? Manami allinchu chaynuqa. Chaqa Dyuslami uchakunamanta pirdunakuytaqa puytin nir. 4Piru Jesusqami kwintata qukaran imatami yarpuyanllapa nirmapis. Chaymi paykunataqa kaynu nir tapuran: --¿Imapaqtaq qamkunaqa kusala mana allin yarpuyniyjunqa kankillapa? 5¿Imataq mas trabajusu ninaypaq, 'Uchaykikunamantami pirdunashuni' ninaypaq, manaqachu 'Sharir puriy' ninaypaq? 'Uchaykikunamanta pirdunashuni' nitiyqa qamkunaqa mana kriyinkillapachu. 6Piru kananllami intrachishaykillapa Dyusmanta Shamuq Runaqami kay pachapiqa paylla puytin uchanllapakunamanta pirdunakuytaqa nir. Chaynu nirnaqami chay mana kuyuyta puytiq kwirpuyjun runataqa niran: --Sharir paraykita apar, riy wasikiman nir. 7Chaymi chaynu nitinqa, chay mana kuyuyta puytiq kwirpuyjun kayaq runaqa sharir, riranna wasinman. 8Tukuy chaykunata rikarmi chaypi kaq runakunaqa kusalata dispantakaranllapa. Chaymi ashwan Dyusta alabaq ch'urakaranllapa imanumi payqa uk runata pudirninta qusha nir. 9Chaymantami Jesusqa chay kayashanmantaqa riranna. Chaynu riyarmi rikaran uk runa Mateo shutiqta. Payqami chay Roma pwiblupaq impwistuta kubrakunanpi tayaran. Chaymi Jesusqa niran: --Shamuy nuqawan rishun nir. Chaynu nitinqa Mateuqa sharir paywanna riran. 10Chaymantami Jesusqa Mateupa wasinpi mikuyaranna. Chaymi chay kutilla Romapaq impwistuta kubrakuqkuna, kusa uchayjun runakuna ima ch'aranllapa. Chaynami ashwan paykunapis Jesuswan, yach'akuqninkunawan ima pulla mikuq ch'urakaranllapa. 11Chayta rikarmi chay fariseo runakunaqa Jesuspa yach'akuqninkunataqa kaynu nir tapuran: --¿Imapaqtaq yach'achikuqnikillapaqa chay impwistuta kubrakuqkunawan chaynulla uchasapakunawan pullaqa mikun? nir. 12Chaynu nitinllapa uyaparmi, Jesusqa niran: --Allilan kar mana qishaq kaqkunaqami mana ministinchu rimidyakuqtaqa. Chaymi ashwan chay qishaq kaqkunala ministin rimidyakuqtaqa. 13Rir allita intrakayllapa Dyus nitin unaylla iskribishanllapata. Chaqa ninmi: 'Nuqaqa manami munanichu animalkunata wanuchir ufrindita nir nuqaman apamunanllapataqa. Ashwanmi munani wakinkunata llakipar ima ministishanpipis yanapananllapapaq' nir. Chaynulla nuqaqa manami chay kusa allinla kani niqkunata willaqchu shamusha kani. Ashwanmi shamusha kani, chay uchayjunkunata willatiy kriyir washakananllapapaq. 14Chaymantaqami Shutichikuq Juanpa yach'akuqninkuna, Jesusman qimikar kaynu nir tapuranllapa: --Nuqakuna, chaynulla chay fariseo runakunapismi kusalata ayunanillapa. Piru qampa yach'akuqnikikunaqa ¿imapaqtaq mana ayunanllapa? nir. 15Jesusqa niran: --¿Uk runa kasaraq, chayllapiraq katinqachu, wakinkunaqa llakishala kanmanllapa? ¡Manami! Chaymi chay kasarasha chaykuna rinanpaq ura ch'amutin, ritinllapanami ayunanqallapa. 16"Nishaykillapapis: Manami mayqanpis uk makwa rach'pataqa mushuq rach'pawanqa rimindanchu. Chaqa chay mushuq rach'pami paqakarqa chapukayanqa. Chaynu chapukarmi, makwa rach'pataqa llikinman. Chaynuqami ashwan masna llikikayanqa. 17Chaynulla, chay ubapa yakun binutaqa manami itanchikchu makwa qara kapachumanqa. Chaqa chay ubapa yakun binumi byijuyar makwa qarataqa llikinman. Chaymi ashwan ubapa yakun binu chaynulla chay qara kapachupis yanqallana tukukanman. Chayraykumi, ubapa mushuq yakun binutaqa mushuq qara kapachuman itaypaq amana mayqanninpis imanananpaqqa". 18Chaynu Jesu's rimayatinllami, Israel runakunapa uk mantaqnin ch'amur Jesuspa naypanlapi qunqurikur kaynu niran: --Chayraqmi warmi wamray wanusha. Piru qam rir makisituykita ananpi ch'uratkiqa, payqa qashan kawsamuyanqa nir. 19Chaynu nitinmi Jesusqa sharir, yach'akuqninkunawan ima riranllapa. 20Piru chaynu riyatinmi chay lugarlawpi karan uk qishaq warmi. Chay warmipa yawarninmi dusi añupaqna kusalata shamuq. Chaymi Jesuspa ikinlawta qimikar rach'panpa manyanta kamaran. 21Chaqa chay warmiqami yarpuq, rach'panta kamarlami alliyashaq nir. 22Piru chaynu ruratin Jesusqa ikiman chapakur warmita rikarqa niran: --Shachinakunkimi mamitay. Chaqa kriyishaykiraykumi alliyashaykina. Chaymi ashwan chaymanta-pacha allinna kidaran chay warmisitaqa. 23Chaymanta Jesusqa chay Israel runakunapa mantaqninpa wasinman ch'arqa, rikaran dulsaynata waqachiq runakunata. Chaynullami rikaranpis chaypi kaqkuna kusalata waqar laqyaqllapata ima. 24Chaymi Jesusqa niran: --Lluqshiyllapa kaymanta. Chay warmi wamraqami mana wanushachu. Punuyanlami nir. Chaynu nitin, chaypi kaqkunaqa kusalata asiparanllapa Jesustaqa. 25Piru payqami ruripi kaqkunata limpu lluqshichimuran. Chaymantami chay wasiman yaykur, chay warmi wamrataqa makinmanta aypatin, sharimuran. 26Chaymi tukuy chay lugarkunapiqa yach'aranllapana imanu warmi wamraqa kawsamusha nirmapis. 27Chaymanta lluqshir ritinnaqami Jesuspa ikintaqa ishkay syigu runakuna riran kaynu nir qayakur: --¡Davidpa ayllun llakipamastuyllapari! nir. 28Chaymanta Jesu's wasi ruriman yaykutinqa, chay syigu runakunaqa qimikatin, Jesusqa kaynu nir tapuran: --¿Qamkunaqachu kriyinkillapa alliyachishuyashaqllapa nirqa? Chaynu nitin, paykunaqa niranllapa: --Ari' taytituy nir. 29Chaymantami Jesusqa, nawinkunata kamar niran: --Qamkuna imanutaq kriyishaykillapanullami rurakanqa nir. 30Chaymi chay kutilla rikakuranllapana. Piru Jesusqami kaynu nir kusalata willaran: --Amami mayqanpis yach'anqachu kaytaqa nir. 31Piru ashwan chay runakunaqa wasimanta lluqshishanmanta-pacha imanu Jesu's paykunata alliyachishanpaq ima tukuylata parlaranllapa. 32Chaymanta chay syigukuna alliyashana lluqshimuyatinqa, wakin runakunapis Jesusman aparanllapa uk mudu dyablupa yarpuyninwan qishaq runata. 33Chaymi Jesu's chay dyablupa yarpuyninta chay mudu runamanta itakutinqa, rimaqna qallariran chay runaqa. Chaymi chaypi kaqkunaqa kusa dispantakashalla niyaqllapa: "¡Kay Israel pwiblupiqami maydiyapis mana rikashanchikchu waknu mayqanpis allichakuqtaqa!" nir. 34Piru chaypi kaq chay fariseo runakuna-shuypaqami niyaranllapa: "Waktaqami dyablukunapa mantaqnin pudirninta qusha, chaynu dyablupa yarpuyninta itakunanpaqqa" nir. 35Piru Jesusqami tukuy pwiblukunapi, taksha pwiblitukunapi ima yach'achikur puriyaran. Tukuy tantakananllapa wasikunapimi Dyuspa shumaq rimayninta yach'achikur puriran, washakarna paypa mantakuyninpi kawsananllapapaq. Chaynullami allichakuqpis tukuy qishaykunamanta, nanaykunamanta ima. 36Chaymi runakunata rikar, kusalata llakiran paykunapaq. Chaqa chay runakunaqami kusata shaykur kwashayasha, chinqasha mana washakananpaq yupayna karanllapa, imanutaq uyshakuna mana michikuqniyjunmaqa chaynu. 37Chaymi Jesusqa yach'akuqninkunataqa niran: "Chiqaptami kusichaqa kusala achka. Piru aykalami trabajaqkunaqa. 38Chayraykumi chay kusichapa amunta mañayllapa, pay kach'ananpaq trabajaqkunata, paykunana tantananllapapaq" nir.


text: 1Tata Diosqa jatunchasqa kachun. Tukuy sonqoywan Tata Diosta jatunchasaj. 2Kawsanaykama Tata Diosta jatunchasaj. Kanaykamaqa Diosniyman takisaj. 3Kamachej runaspeqa ama atienekuychejchu; ama atienekuychejchu runasllapi, pikunachus mana salvayta atejkunapi. 4Samayninku tukukun, jallp'amantaj tukupunku; chaypacha yuyayninkupi tukuy wakichikusqanku chinkapun. 5Kusikuyniyojmin pitachus Jacobpa Diosnin yanapan, chay, pichus Señornin Tata Diospi suyakojqa. 6Payqa ruwarqa cielota, kay pachatapis, mama qochata, tukuy chaypi kajkunatawan. Payqa nisqanta junt'ampuni. 7Justiciata ruwan sinch'i llakichisqasman; yarqhasqa kajkunaman mikhuchin; carcelpi kajkunatapis kacharichillantaj. 8Tata Diosqa ciegosta qhawarichin, urmasqastataj sayarichin. Tata Diosqa cheqan runasta munakun. 9Tata Diosqa forasterosta waqaychan. Yanapantaj viudasta, wajcha wawastapis. Sajra runastarí ñanninkupi musphachin. 10Sión, Tata Diosqa wiñaypaj kamachenqa; Diosniykeqa wiñay wiñaypaj kamachenqa. Tata Diosqa jatunchasqa kachun.


text: 1Tsaynog atsca runacuna Tayta Diosnintsiman yäracushganta musyaycarga cörrinanpag guepinta cachaycognog nogantsipis lapan jutsa ruraycunata cacharishun. Nircorga Tayta Diosnintsiman yäracur pay munashgannog wanunantsiyag shumag cawashun. 2Tayta Diosman tsaynog yäracur cawanantsipäga shumag tantyacushun salvamagnintsi Jesucristo imanog cawashgantapis. Payga gloriaman chayananpag cashganta musyarmi Tayta Dios munashgannog cawargan cruzcho nacar wanunanpag caycarpis. Tsaymi cananga cawarircamur Tayta Diospa derëcha cag naupancho jamaraycan. 3Tsaynog caycaptenga imapitapis nacar shumag tantyacäriy Jesucristupis nacashganta. Tsayta tantyacorga imanog nacarpis mana ajayaypami pay munashgannog cawashun. 4Mayjina nacaptiquipis manami mayganiquitapis Diosman yäracushgayquipita wanutsishunquiragtsu. Tsaynog captinpis ¿imanirtag ichiclata nacashpayqui guepaman cuticuyta munarcaycanqui? 5Gamcunaga ¿gongaycushcanquicu Tayta Diosnintsi wamrancunapag palabrancho caynog niycashganta? “Tayta Diosman yäracushgayquipita nacar ama jagayaytsu. Tsaypa trucanga tantyacuy Tayta Diosnintsi munaptin tsaynog nacaycashgayquita. Tsay nacaycunawanmi pay corrigiycäshunqui munashgannog cawanayquipag. 6Tayta Diosnintsega cuyashgan wamrancunalatami tsaynog corrigin.” 7Tayta Diospa palabrancho tsaynog niycaptenga nacarpis ama jagayaytsu. Wamran captiquimi tsay nacaycunawan jutsata rurashgayquipita Tayta Diosnintsi corrigiycäshunqui. Wamrancuna cäsucog cananpag pï runapis corrigishgannogmi gamcunatapis Tayta Diosnintsi corrigiycäshunqui pay munashgannog cawapäcunayquipag. 8Mana corrigishuptiquega manami paypa wamrancunatsu caycanqui. Payga lapan wamrancunata corrigin pay munashgannog cawapäcunanpagmi. 9Taytantsipis mana cäsucog cashgantsipitami corrigimantsi cäsucog canantsipag. Corrigimaptintsipis jagayänantsipa trucanga cäsucushcantsimi. Tsaynog caycaptenga ¿imanirtag mana cäsucushwantsu Tayta Diosnintsi corrigiycämaptintsega? 10Taytantsipis maquincho cashgantsiyaglami avëcis lutanta rurashgantsita yarpar castigamantsi. Tayta Diosnintsimi itsanga shumag tantyacuycur corrigimantsi pay munashgannog cawanantsipag. 11Corrigimaptintsi nacarpis ama jagayäshuntsu. Tayta Diosnintsi manami manacagpagtsu corrigimantsi, sinöga pay munashgannog cushishga cawanantsipagmi. 12Tsaynog caycaptenga, waugui-panicuna, nacaycuna chämuptin ama laquicuytsu. Laquicur jucagyashga canayquipa trucanga Tayta Diosman waran waran yäracäriy. 13Nacarpis tsaynog yäracärishgayquita ricacushushpayquimi waquin waugui-panicuna guepaman cuticushga carpis Tayta Diosta yapay sirvengapag. 14Pï-maywanpis cuyanacur ali cawapäcuy. Tsaynogpis jutsata ama rurapäcuytsu. Jutsata rurar cawagcunaga manami pipis Tayta Diospa naupanman chayangatsu. 15Tsaynog caycaptenga cuidädu chucru shonguyar jutsata rurapäcunquiman. Jutsata rurapäcuptiquega waquincunapis gamcunata ricacushushpayqui guepamanmi cutipäcongapag. Tsaynog canayquipa trucanga jucniqui jucniquipis shacyätsinacur cawapäcuy. 16Cuidädu maygayquipis Esaünog Tayta Diosnintsi promitishgancunata manacagman churanquiman. Esaüga Isaacpa guechpa tsurin carmi chasquinan cargan guechpa cashganpita bendicionta. Tsaynog captinpis pasaypa micanarmi tsay bendicionta juc plätu micuylapag wauguinta goycorgan. 17Nircurnami mayjina wagarpis papäninpita tsay bendicionta manana chasquergannatsu. 18Nogantsega manami Sinaí jircaman chayagnogtsu caycantsi. Sinaí jircachöga Israel runacunawan Tayta Diosnintsi punta cag conträtuta ruraptin ninapis, tsacaypis y fiyupa wayrapis cargan. 19Tsaynoglami cornëtata tucamushganpis mayacämorgan. Nircurnami Tayta Dios mantsariypag parlamur caynog nergan: “Runapis uywapis jirca chaquilanmanpis witsag cäga sagmaypa wanutsishga catsun.” Tsayta mayarmi Israel runacuna pasaypa mantsarishpan Moisesta manacärergan paylana Tayta Diosnintsiwan parlamunanpag. 21Pasaypa mantsariypag captinmi Moisespis nergan: “Nogaläpis pasaypami sicsicyaycä mantsarishpä.” 22Nogantsega Sinaí jircaman chayagnog canantsipa trucanga gloriacho caycag Jerusalén marcaman chayagnogmi caycantsi. Tsaychömi yupaytapis mana atipaypag tsaytsica angilcuna Tayta Diosta cushishga alabarcaycan. 23Tsaynogpis Tayta Diosman unaypita-patsa yäracogcunawan mayna juntacashganogmi caycantsi. Paycunapapis nogantsipapis jutintsicunaga libro de la vïdachömi escribiraycan. Tsaynogpis pï-mayta juzgag Tayta Diospa naupanman mayna chayashganognami caycantsi. 24Jesucristupa naupanchöpis mayna caycagnognami caycantsi. Paymi wanorgan Tayta Dios mushog conträtuta rurar salvamänantsipag. Yawarninta Abel jichashganga wanutsegnin maldicionädu cananpagmi cargan. Jesucristo wanur yawarninta jichashganmi itsanga jutsantsicunapita perdonashga canantsipag caycan. 25Tsaynog caycaptenga Tayta Diosnintsita ama wasguipäshuntsu. Wasguipaptintsega chunyag jircacho Moisés wilacushganta mana cäsucogcunata castigashgannogmi nogantsitapis Tayta Diosnintsi castigamäshun. 26Tayta Diosnintsi Sinaí jircacho parlamuptin tsay jircapis pasaypami sicsicyargan. Tsaynoglami juicio final junag cay patsapis y jana patsapis sicsicyangapag. Tsaynog cananpag cashgantami Tayta Dios nimantsi. 27Tsay junagmi mana cäsucuptintsega juzgamäshunpag. Payta cäsucuptintsimi itsanga naupanman pushamäshun imayyagpis cawanantsipag. 28Naupanman pushamänantsipag caycaptenga Tayta Diosta agradëcicur lapan shonguntsiwan payta adorashun. Tsaynogpis paypa wilacuynintaga imaypis cäsucushun. 29Mana cäsucogcunataga Tayta Diosnintsi rupaycag infiernumanmi gaycongapag.


text: 1Nircurnami Jesucristo caynog nimargan: “Efeso marcacho caycag yäracamagcunata ricag angilpag cay nishgäta escribiy: “Nogami derëcha cag maquëcho ganchis estrellacunata tsararag caycä. Nogami örupita rurashga ganchis mechërucunapa chaupincho purë. 2“Noga ricaycämi lapan rurashgayquicunata. Gamcunaga imaypis nogaman yäracaycämanquimi. Tsaynogpis ricaycämi lutan yachatsicogcunata mana chasquipashgayquita. Apostol-tucogcuna lulacur lutanta yachatsishgantapis taripashcanquimi. 3Nogaman yäracamashgayquipita runacuna chiquishuptiquipis mana ajayaypa munashgänog cawarcaycashgayquitami ricaycä. 4“Itsanga mana gustaycämantsu naupata cuyamashgayquinog cananga mana cuyamashgayquimi. 5Puntata imanog cuyamashgayquitapis shumag yarparcur cananpis tsaynogla cuyamay. Tsaynog mana cuyamaptiquega naupächo caycag mechëruyquita jorgurir mananami imachöpis yanapashayquinatsu. 6“Tsaynog carpis Nicolás lutanta yachatsishgancunata mana chasquipashpayqui alitami rurarcaycanqui. Pay yachatsishgancunataga manami mayaytapis munätsu. 7“Wiyacogcunaga shumag tantyacäritsun Santu Espíritu tsaynog nishgancunata. Santu Espíritu nishgancunata imaypis cumplegcunaga Tayta Diospa naupancho imayyagpis cawatsicog yörapa wayuynintami micapäcongapag.” 8Tsaypitami Jesucristo caynogpis nimargan: “Esmirnacho caycag yäracamagcunata ricag angilpagpis cay nishgäta escribiy: “Cay patsata manarag camarpis maynami caycargä. Tsaynoglami cay patsa ushacaptinpis noga caycäshagpag. Tsaynogpis nogami wanushgäpita cawarimushcä. 9“Noga ricaycämi nacarcaycashgayquita y wactsa carcaycashgayquitapis. Wactsa carpis chasquicamashgayquipita gamcunaga rïcunogmi carcaycanqui. Tsaynogpis ricaycämi Israel runacuna gamcunapa wasayquita rimarcaycashganta. Paycunaga: ‘Diosmanmi yäracö’ niycarpis manami rasunpatsu payman yäracärin, sinöga Satanás munashgantami rurarcaycan. 10“Nacaycuna gamcunaman chayaycämunnami. Tsaynog captinpis ama mantsacäriytsu. Nogata mana chasquicamagcuna Satanás munashganta rurarmi waquinniquita carcilmanpis wichgapäcushunquipag. Chunca (10) junagmi tsaycho nacapäcunquipag. Wanutsishunayquipag caycaptinpis Diosman yäracushgayquipita mana witicuptiquega gamcunata pushashayqui naupächo imayyagpis cawapäcunayquipagmi. 11“Wiyacogcunaga shumag tantyacäritsun Santu Espíritu tsaynog nishgancunata. Santu Espíritu nishgancunata imaypis cumplegcunaga manami infiernuman gaycushgatsu cangapag.” 12Tsaypitami Jesucristo caynogpis nimargan: “Pérgamo marcacho caycag yäracamagcunata ricag angilpagpis cay nishgäta escribiy: “Nogami ishcan lädunpa afilashga espädä aptashga caycä. 13“Noga musyämi marcayquicho tag runacuna waquin marca runacunapitapis Satanaspa munaynincho más caycashganta. Tsaynog captinpis mana ajayaypami nogaman yäracarcaycämanqui. Ali wilacuynëta wilacog Antipasta tsay marcacho wanutsipäcuptinpis nogaman yäracamashgayquipita manami witicärishcanquitsu. 14“Tsaynog yäracamarga amana chasquipaynatsu Balaam yachatsishgannog lutan yachatsicogcunata. Balaam shimita goptinmi Balac jutiyog runa Israel runacunata fiestancunaman gayatsergan ïdulucunapa jutincho pishtashgan aytsata garananpag. Tsaynogpis warmicunata yachatsergan Israel runacunawan majanta jarucur puricunanpag. 15“Tsaynogpis Nicolaspa yachatsicuyninta amana chasquicäriytsu. [Pay yachatsishgancunataga manami mayaytapis munätsu.] 16Tsay yachatsicuyta chasquicunayquipa trucanga Tayta Dios munashgannog cawapäcuy. Jutsata rurar cawapäcuptiquega gamcuna cagman shamur wanutsishayqui shimëpita yargamog espädawanmi. 17“Wiyacogcunaga shumag tantyacäritsun Santu Espíritu tsaynog nishgancunata. Santu Espíritu nishgancunata imaypis cumplegcunataga ciëlucho churaraycag maná micuytami garashag micapäcunanpag. Tsaynogpis chasquipäcongapag yorag rumicho mushog jutin escribiraycagtami. Tsay mushog jutitaga yorag rumita chasquicogcunalami musyapäcongapag.” 18Tsaypitami Jesucristo caynogpis nimargan: “Tiatira marcacho caycag yäracamagcunata ricag angilpagpis cay nishgäta escribiy: “Nogaga Tayta Diospa tsurinmi cä. Nawëpis nina-nirag atsicyagmi caycan. Chaquëpis chip-chipyaycag broncipita rurashganogmi caycan. 19“Nogaga ricaycämi lapan rurashgayquicunata. Tsaynogpis ricaycämi pï-maywanpis cuyanacärishgayquita, nogaman yäracamashgayquita y imaypis munashgänog cawapäcushgayquitapis. Tsaynog cawashpayquimi waran waran tantyacurcaycanqui munashgänog cawanayquipag. 20“Itsanga mana alitami rurarcaycanqui Jezabel nishgan warmi lutanta yachatsiptin mana michashpayqui. Tsay warmega: ‘Diospa wilacogninmi cä’ neg-tumpalami nogaman yäracamagcunata lutanta yachaycätsin. Payga yachaycätsin runacunapis warmicunapis adulterio jutsata rurananpag y ïdulucunapa jutincho pishtashgan aytsata micunanpagmi. 21Maynami tsay warmita nishcä jutsancunata cacharinanpag. Tsaynog niycaptëpis cachariyta manami munantsu. 22“Jutsa rurashgancunata mana cachariptinmi fiyupa castigashagpag. Pay yachatsishganta chasquipagcunapis fiyupa nacarmi wanongapag. Tsaynogpami nogaman yäracamagcunaga lapanpis caynog nipäcongapag: ‘Shonguntsicho imata yarpashgantsitapis Jesucristo rasunpami musyaycan. Tsaymi payga pitapis jutsata ruragcunataga castigan.’ 24“Waquinniquicunaga tsay warmipa lutan yachatsicuynincunata manami chasquipashcanquitsu. Payga: ‘Tayta Diospa más alinnin cag yachatsicuyninta yachacushun’ niptinpis tsay yachatsishgancunaga manami Tayta Diospitatsu caycan, sinöga Satanaspitami. Tsayta gamcuna musyaycarga noga yachatsishgäcunata cutimunäyag ama gongapäcuytsu. 26Hasta wanunanyag nishgäcunata cumplegcunataga churashag munaynincho lapan marcacunata tsararänanpagmi. Lapantapis munaynëman Taytä churamushgannogmi tsay marcacunatapis paycunapa munayninman churashagpag. Tsaynog munayniyog carmi paycunaga mana wiyacog runacunata fiyupa castigangapag. 28Tsaynogpis tsay mandag cayta chasquegcunapa premiunmi canga warag estrella. 29“Wiyacogcunaga shumag tantyacäritsun Santu Espíritu tsaynog nishgancunata.”